Louka's Light Reef - Ενυδρεία μελών - Aquazone Portal\nLouka's Light Reef\nNovember 24, 2014 in Ενυδρεία μελών\nΑγαπητοί συνχομπίστες καλησπέρα.\nΜετά από αρκετούς μήνες προσπάθειας να στρώσω το ενυδρείο μου ήρθε η ώρα για μια πρώτη παρουσίαση αφού έβαλα μέσα και μερικά φραγκάκια.\nΌλο αυτό το διάστημα διάβασα πολύ ( και συνεχίζω βέβαια) και παρακολουθούσα όσο μπορούσα τα θέματα στο forum.\nΗ εμπειρία και η βοήθεια που πήρα απ'όλα τα παιδιά είναι ανεκτίμητη. Σας ευχαριστώ όλους\nΕνυδρείο juwel rio 300 χωρίς sump\nΦίλτρο fluval 405\nskimmer wave beast 400p\nΚυκλοφορία μία jebao 40 και μία wave marea 4500 λτω\nΦωτισμός 2*54w T5 μία μπλε και μία λευκή haquoss για reef (δεν θυμάμαι kelvin)\nΈνα μικρό DIY refugium με chaeto και caulerpa\nΑλατότητα μετράω με refractometer vertex\nΤελευταίες τιμές χθες.\nph 7.7 (όποτε το μετράω είτε μέρα είτε νύκτα είναι πάντα σταθερό σε αυτή τη τιμή)\nΧρησιμοποιώ πάντα άνθρακα και αντιφώσφορο σιδήρου χύμα από γνωστό μαγαζί.\nΠροσθέτω μαγνήσιο και ασβέστιο καθημερινά (και αυτά χύμα από το ίδιο μαγαζί)\nΑλλαγή νερού κάθε εβδομάδα 13% με αλάτι red sea (το απλό)\nΚάποιο αλλό συμπλήρωμα για την ώρα δεν βάζω. (Θα ήθελα να μου προτείνετε εσείς κάτι)\nΚαι τώρα μερικές φωτό, (εντάξει μη βαράτε το ξέρω ότι είναι χάλια αλλά για την ώρα δεν μπορώ κάτι καλύτερο)\nΛυκούργο ευχαριστώ. Πιστέυω εκεί που τα έβαλα ότι έχουν τον καλύτερο φωτισμό που γίνεται. Μέχρι να βάλω δυο λαμπίτσες ακόμα.\nniknik 39 posts\npetran halen 26 posts\nfishbone! 29 posts\nMr.Puff 132 posts\nΚαι ένα μικρό foto update για να δείτε πως κρέμασα το φωτιστικό μιας και το ήθελα λίγο ψηλότερα και πως μπήκε τελικά η δοσομετρική. Επίσης μία φωτό που δείχνει τι μαζεύει το σκίμμερ καθημερινά, και μί\nΕπιτελους και φωτος!!!\nΟι τιμες σου ειναι πολυ καλες μπορω να πω, σιγα σιγα και οσο στοκαρεις θα χρειαστης ισως καποια αμινοξεα, αλλα καλητερα ριξε το βαρος στην αναβαθμισει του φωτισμου σου...\nΠοσο βραχο εχεις;;\nΩραιο φιλαρακι αλλα γνωμη μου ειναι τιν αραγωνητη τον χρειαζετε για να δειξει πιο ωραιο\nΕπισης νομιζω οβραχος θελει αραιομα για καλυτερη κυκλοφορια\nΛουκα καλως ηρθες πρωτα απο ολα εχεις ενα wrasse που λατρευει τον αραγωνιτη η τουλαχιστον θα το προτιμουσε παρολα αυτα ειναι αισθητικο το κοματι και θα κανεις οτι σου αρεσει να μην ξεχναμε οτι λυνει τα χερια το bare botom,επισεις θα ηθελα εαν γινοταν να ξανα ασχοληθεις λιγο με το aquascape και ισως να εβγαινε λιγος βραχος,ξερω οτι ειναι δυσκολο αλλα το αποτελεσμα του θα σε δικαιωσει θελει υπομονη και επιμονη.Οτι χρειαστεις ρωτας,πολλα μπραβο σου.\nΆντε καλως των ξεκινάω και εγω με κατι που το γράφουν τα παιδιά δηλαδη να αφαιρέσεις λίγο βραχο η να στηθεί αλλιως να περνει αέρα ΄οπως επισης να βαλεις και δυο λάμπες ακομα και εισαι οκ! Τα κοραλια ΄οπως και τα ψαράκια δείχνουν μια χαρά να τα χαιρεσαι!\nΚαλως ήρθες, πολυ ωραίο το bare bottom, κι οταν γεμισει κοραλλίνη ο πάτος θα δειξει ακομα πιο πολυ.\nΑν μπορεσεις και βάλεις 2 Τ5 ακομα και θα εισαι super! Οι τιμές σου ειναι πολυ καλές.\nΜπράβο, καλη αρχή!\nΣας ευχαριστώ όλους για τα σχολιά σας. Παίρνω κουράγιο για τη συνέχεια.\nΜε αραγωνίτη δεν θα ήθελα να ξαναμπλέξω. Πιστέυω με τον καιρό με την κοραλίνη και με διάφορα άλλα πραγματάκια που θα μπουν θα βελτιώθει πολύ η εικόνα του. Σίγουρα αν ήταν ένα rimless ενυδρείο θα έδειχνε πολύ καλύτερο αλλά πραγματικά το bare bottom σου λύνει τα χέρια.\nΓια τον βράχο φανταστείτε ότι ήταν δύο με δυόμιση φορές περισσότερος!!!! και ήταν αγορασμένος όλος ζωντανός. Αυτά κάνει η άγνοια των αρχάριων που πέφτουμε θύματα κάποιων επιτήδειων. Πολλά λεφτά χαμένα.\nΤο ξέρω οτί μάλλον έχω πολύ βράχο αλλά λόγο έλειψης sump στηρίζω τη βιολογία στο βράχο στο main. Θα ήθελα όποιος θα μπορούσε να έρθει από εδώ να με βοηθήσει με το aquascape γιατί δεν το έχω και πολύ.\nΚυκλοφορία πάντος υπάρχει καλή γιατί έχω πολλά κενά ανάμεσα στο βράχο και το marea να βαράει κατευθεία στον πάτο (από την πίσω μεριά). Δεν μαζεύεται τίποτα στον πάτο.\nΠιο πολύ είναι αισθητικό και χωροταξικό το θέμα αλλά σε αυτόν τον τομέα έχω μαύρα μεσάνυχτα.\nΤο μεγαλύτερο θέμα είναι βέβαια ο φωτισμός. Είχα πάρει μεταχειρισμένο ένα δεύτερο φωτιστικό για το rio300 αλλά λίγο μετά σταμάτησε να δουλεύει. Τώρα το έχω ανοίξει και έχω βγάλει το ballast και θέλω να πάω κάπου να μου πουν αν δουλεύει. Ανάλογα με το αποτέλεσμα θα δω τι θα κάνω.\nΒρε παιδιά το 7,7 στο ph που έχω μονίμος δεν είναι πρόβλημα? Ένα υγρό buffer πάντος που χρησιμοποίησα (νομίζω της brightwell) δεν έκανε απολύτος τίποτα.\nEdited November 24, 2014 by Loukas Agelopoulos\nΕνα απόγευμα δεν μπηκα στο φορουμ και κοιτα τι εχασα!\nΜπραβο ρε Λουκα, να το δεις οπως επιθυμείς!\nΝα τιγκαρει στο κοραλι!\nΚαλώς των και απο εμενα!! Άντε καιρος ήτανε\nΑπο οσο ειδα εχεις ενα wrasse, βάλε καπου ενα δοχείο η ενα μπωλ που να χωράει εκει με αραγωνιτη, θα το εκτίμηση παρα πολυ, ειναι η φυσική συμπεριφορά του και στρεσσαρετε αλλιως.\nΟι τιμες σου φαινονται μια χαρα, το ph ειναι και θεμα αναταραξης επιφάνειας και ποσο συχνά αεριζεται το σπιτι. Αν εχεις άτομα σπιτι και λογο κρύου οι πόρτες ειναι κλειστές, θα δεις σιγα σιγα να πεφτει το ph. Τσέκαρε τις αναταράξεις.\nΠρόσεξε το θεμα με τις λαμπες γιατι δυο ειναι λίγες και δεν θα σου κρατήσει καιρο ετσι το ενυδρειο, αλλα εχεις ομως μια παράταση να βρεις την λυση. Το υγρό που χρησιμοποίησες τι ηταν; buffer ή ph booster;\nΤο μετράς σωστά το Ph?\nΔεν μεταβάλλεται καθολου, εστω με τα φωτα????\nοπως ειπε ο Μαριος υπαρχουν πολυ παραγωντες που επιτεαζουν το Ph περα απ το φως....\nΑλλα εστω οτι δεν αερίζεται σωστα (αρα χαμηλο Ph) γιατι δεν αυξομειωνεται?\nγιατι δεν ειναι στα σωστα επιπεδα οξυγονο/co2 ή δεν ειναι αρκετη η αναταραξη στην επιφανεια.... μπορει ισως να παιζουν κι αλλοι παραγωντες ρολο, αλλα εγω θα κοιταγα πρωτα για αυτα που λεμε παραπανω...\nΤο Kh ειναι μια χαρα. Ενα βιντεο αν ειναι ευκολο Λουκά θα μας δωσει μια εικονα που θελουμε. Ροες μεσα και στην επιφάνεια του ενυδρειου θα μας πούνε αυτο που θελουμε να μάθουμε. Μην ξεχνάμε οτι ο Λουκάς δεν εχει sump οποτε θελει μια έξτρα προσπάθεια να εχει το ιδιο ph με ενα ενυδρειο που εχει sump & υπερχείλιση.\nΜην αγχώνεσε, θα Το λύσουμε\nEdited November 25, 2014 by Discos\nΤο ph το μετράω με τεστάκι της salifert (καινουργιο)\nΤη jebao 40 τη δουλεύω στο w1 στο 75% τησ ισχύος γιατί είναι αρκετά δυνατή. Έχω καλό κυματισμό. Πριν τη δούλευα στο else αλλά το ph παρέμενε ίδιο και απαράλλακτο.\nΗ μόνη διαφορά με το καλοκαίρι είναι ότι τώρα έχω τα καπάκια του rio. (το πισω λόγο εξοπλισμού έχει πολλά ανοίγματα οπότε υπάρχει ανανέωση το αέρα).\nΣτο σπίτι δεν καπνίζουμε καθόλου και αερίζουμε πολύ τακτικά. Το καλοκαίρι ήταν μονίμος ανοικτό αλλά το ph τα ίδια. Το υγρό νομίζω έλεγε buffer της brightwell. Δεν μπορώ να το βρω τώρα στο site του μαγαζιού.\nΤο μόνο που μπορώ να σκεφτώ είναι η ύπαρξη φιλμ στη μισή περίπου επιφάνεια λόγο έλλειψης υπερχύλισης.\nΔεν ξέρω δεν βγαζω άκρη\nΑΑΑ!!! και μία αλλαγή στο aquascape.\nΑν εχεις λαδίλα αυτο συμαινει οτι το σκιμμερ δεν αποδίδει σωστα οπως και οτι θες ποιο πολυ ροη. Καπου εκει εισαι σιγουρα, τωρα προς τα που ειναι η ροπή πρεπει να το δεις εσυ.\nΒάλε ενα βιντεο Λουκά να δουμε τι γινεται. Λογο εμπειρίας αν δουμε κατι θα μπορέσουμε να βοηθήσουμε. Γιατι αν απο τωρα που ειναι άδειο εχεις λαδίλα, οταν γεμίσει κάηκες.\nΜου αρεσει το aquascape!\nΜεχρι το βραδάκι μάλον θα μπορέσω να ανεβάσω.\nενα βιντεο οντως θα μας πησει... προσεχε μην γκρεμιστουν τα βραχια και αμα τα κολλας τωρα με εποξικη καντο με μετρο και μικρες ποσοτητες καθε μερα γιατι μπορει να γινει πολυ τοξικη σε μεγαλες ποσοτητες...\nΓια ποιο λογο ο κυκλοφορητης βαραει κατω Λουκα?\nΝίκο ο κυκλοφορητής βαράει πίσω και κάτω για να μη μαζεύεται detritus στο πίσω μέρος. Πράγματι πίσω είναι πεντακάθαρο και ότι κάθεται είναι μόνο στο μπροστινό μέρος το οποίο με την εβδομαδιαία αλλαγή το συφονάρω εύκολα. Αν και λόγο αρκετής κυκλοφορίας το περισσότερο detritus παραμένει στη στήλη και φεύγει με το φίλτρο.\nΤο βίντεο ανεβαίνει αργά-αργά (ουφ...)\nΚαι... επιτέλους ανέβηκε!!!!!!!!\nεχεις πολλα αιωρουμενα σωματηδια, εκτος και εαν ειναι φυσαλλιδες που ξεφευγουν απ το σκιμμερ και επιστρεφουν στο νερο σου, απο αναταραξει καλα εισαι, τα βραχια τα βλεπω να περνουν δρομο εαν δεν τα κολλησεις με καποιον τροπο....\nΛουκα η αναταραξη ειναι λιγη θα εβαζα αλλον ενα και οπως λεει και ο Αγγελος στερεωσε τα βραχια απο χτες για να μην εχεις θεματα στο μελλον.\nΕμενα ο βραχος σου μου αρεσει και πολυ, αλλα ειναι θεμα γουστου οπως καταλαβαίνεις. Τωρα για το βιντεο εχω να πω οτι ναι μεν εχεις ροη πανω στην επιφάνεια, αλλα δεν εχεις αναταραξη. Η αναταραξη θα σου προσφερει τη μειώση του φιλμ.\nΤα βράχια αφου σου αρέσουν εδω, πάρε μια εποξικη και άρχισε τις ενωσεις. Αν μπορεσεις να βαλεις και κανα tyre-up, και αυτο καλο ειναι.\nΤο σκιμμερ εχει βγαλει βρωμιτσα καλη, απο εκει φεύγουν φυσαλίδες στο ενυδρειο; Με ενα σφουγγαράκι στην έξοδο λογικα θα φτιάξει.\nΒρήκαμε το προβλημα σου, βάλε ροες και αναταραξη ψηλα!


Θρήνος στον αθλητισμό - Νεκρός ο θρυλικός μποξέρ Περνέλ Γουίτακερ στα 55 του χρόνια - ΦΩΤΟ - ΒΙΝΤΕΟ\n6:45 μμ, Δευτέρα 15 Ιουλ 2019 6:45 μμ, Δευτέρα 15 Ιουλ 2019\nΣε τροχαίο δυστύχημα σκοτώθηκε ο θρυλικός μποξέρ Περνέλ Γουίτακερ σε ηλικία 55 ετών σκορπίζοντας θλίψη στον χώρο του αθλητισμού. Ο Γουίτακε παρασύρθηκε θανάσιμα από αυτοκίνητο σε διασταύρωση στην πατρίδα του στη Βιρτζίνια Μπιτς.\nΟι Αρχές που έσπευσαν στο σημείο βρήκαν έναν άνδρα σοβαρά τραυματισμένο. Αργότερα υπέκυψε και μέλος της οικογένειας επιβεβαίωσε ότι το θύμα ήταν ο θρυλικός μποξέρ. Οι συνθήκες και η αιτία του δυστυχήματος είναι υπό έρευνα. Ο οδηγός παρέμεινε στο σημείο και μίλησε στην αστυνομία και είναι ασαφές αν έχει συλληφθεί.\nΉταν παγκόσμιας φήμης, ενώ κέρδισε το χρυσό στους Ολυμπιακούς του Λος Άντζελες το 1984 και άλλο ένα χρυσό το 1983 στους Παναμερικανικούς. Η καριέρα του διήρκεσε τρεις δεκαετίες και κέρδισε πρωταθλήματα σε τέσσερις διαφορετικές κλάσεις βάρους. Έχει νίκες απέναντι στα μεγαλύτερα ονόματα του μποξ, τον Όσκαρ ντε λα Χόγια, Γκρεγκ Χάουγκεν, Χοσέ Λουίς Ραμίρεζ και Χούλιο Κασάρ Τσάβεζ. Αποσύρθηκε το 2001 με εντυπωσιακό επαγγελματικό ρεκόρ: 40 νίκες, τέσσερις ήττες και μία ισοπαλία.\nΕίχε γίνει προπονητής ανερχόμενων αθλητών στην ιδιαίτερη πατρίδα του. ΤΟ 2002 κατατάχθηκε στους 10 καλύτερους μποξέρ των τελευταίων 80 ετών από το περιοδικό Ring. Εισήχθη στο International Boxing Hall of Fame το 2006.\nΑγωνία για τον Κούζμιτς: Τραυματίστηκε σοβαρά σε τροχαί...\n"Σκνίπα" στο μεθύσι γνωστός ποδοσφαιριστής - Διέλυσε τη...\nΗ Ελληνίδα πρωταθλήτρια που ξεπερνά τις δυσκολίες της ζ...\nΜπελάδες για τον Νεϊμάρ - Η εφορία του ζητά 35 εκατ. ευ...


Νυχτοπούλια ©: Unicef: Τηλεμαραθώνιος Αγάπης για τα παιδιά του κόσμου\nΜια αχτίδα ελπίδας μέσα στις πρωτόγνωρες συνθήκες που βιώνει η ελληνική κοινωνία ελπίζει να ανάψει η UNICEF με τον Τηλεμαραθώνιο Αγάπης - Για την καταπολέμηση της φτώχειας και του υποσιτισμού των παιδιών σε συνεργασία με την...\nΕΡΤ, την Δευτέρα 12 Δεκεμβρίου. «Θέλουμε μέσα στη γενικότερη μελαγχολία να στείλουμε ένα μήνυμα αισιοδοξίας, αγάπης και αλληλεγγύης στον κόσμο που δοκιμάζεται σκληρά» είπε ο Πρόεδρος της Ελληνικής Εθνικής Επιτροπής της UNICEF κ. Λάμπρος Κανελλόπουλος στη συνέντευξη τύπου.\nΗ φετινή διοργάνωση θα σημάνει την έναρξη μιας νέας εκστρατείας για την υποστήριξη των παιδιών φτωχών και ευάλωτων ελληνικών οικογενειών. Σύμφωνα με πρόσφατες έρευνες της UNICEF για την Παιδική Φτώχεια ανάμεσα στις 24 χώρες - μέλη του ΟΟΣΑ, η χώρα μας υποφέρει από πολύ μεγάλες ανισότητες που οδηγούν τα παιδιά ευάλωτων κοινωνικών ομάδων στο περιθώριο και τον κοινωνικό αποκλεισμό.\nΣε συνεργασία με τους Δήμους Ιλίου, Αγίας Βαρβάρας και Περάματος, η UNICEF εμβολιάζει περισσότερα από 200 παιδιά. «Οι κοινωνικές υπηρεσίες μας εντόπισαν παιδιά οικογενειών που δεν έχουν την οικονομική δυνατότητα να τα εμβολιάσουν, εντάσσοντάς τα στο πρόγραμμα. Δυστυχώς δεν μιλάμε για μία, δύο ή δέκα περιπτώσεις» επισήμανε στο Βήμα ο Δήμαρχος Αγ. Βαρβάρας, κ. Γεώργιος Καπλάνης.\nΜια κούρσα ψυχής για τα παιδιά όλου του κόσμου\n«Σας καλώ όλους σε αυτή την κούρσα ψυχικής δύναμης με μόνο στόχο την αγάπη και τη ζωή, τη ζωή όλων των φτωχών παιδιών, όλων των γυναικών». Με αυτά τα λόγια η παγκόσμια Πρωταθλήτρια κωπηλασίας, κυρία Αλεξάνδρα Τσάβου, προέτρεψε όλους τους Έλληνες που δοκιμάζονται σκληρά από την κρίση να προσφέρουν ό,τι μπορούν για τα παιδιά όλου του κόσμου.\nΗ φτώχεια αποτελεί την κύρια αιτία εκατομμυρίων θανάτων κάθε χρόνο παγκοσμίως, με το 40% των παιδιών στον αναπτυσσόμενο κόσμο να παλεύουν να επιβιώσουν με λιγότερο από ένα δολάριο την ημέρα. Περίπου 21.000 παιδιά κάτω των πέντε ετών πεθαίνουν καθημερινά από αιτίες που ως επί το πλείστον θα μπορούσαν να είχαν προβλεφθεί.\n«Μπροστά μας έχουμε μπουκαλάκια νερό. Δεν τα ζητήσαμε, μας τα φέρανε, χωρίς να καταλαβαίνουμε πόση αξία έχει αυτό το πολύτιμο αγαθό» τόνισε η κυρία Φωτεινή Δάρρα δείχνοντας το μπουκάλι που είχε μπροστά της, «δεν σκεφτόμαστε όμως, ότι ένα τέτοιο μπουκαλάκι μπορεί να σώσει για μια μέρα δυο - τρία παιδιά». Η ερμηνεύτρια θα ανοίξει την βραδιά του Τηλεμαραθωνίου ερμηνεύοντας μιούζικαλ μαζί με τον διεθνούς φήμης καλλιτέχνη του West End, Σάιμον Μπέιλυ.\nΑισιόδοξος για την συμμετοχή δήλωσε ο ηθοποιός Σπύρος Παπαδόπουλος, «αν και οι Έλληνες θα βάλουν πια πολύ βαθιά το χέρι στην τσέπη για να προσφέρουν τα ένα - δυο ευρώ», όπως είπε, «αλλά σε τέτοιες περιόδους δείχνουν τον πολιτισμό και την ανθρωπιά τους».\nΣτον Τηλεμαραθώνιο που θα ξεκινήσει στις 16.00 από την ΕΤ1, θα συμμετάσχει πρώτη φορά και η ΕΤ3, καθώς και πολλοί ιδιωτικοί σταθμοί και ραδιόφωνα. Την φωνή τους θα ενώσουν και οι μαθητές του Λεοντείου Λυκείου Ν. Σμύρνης μέσω του διαδικτυακού Ραδιοσταθμού τους, καθώς και οι μαθητές του 1ου ΕΠΑΛ Σιβιτανιδείου με το ιστολόγιό τους.\nΔημοσιεύθηκε από Mr NightHawk στις 09:24


wildlifephotographygreece: Δεκεμβρίου 2016\nΨηφοφορία για τον διαγωνισμό Wild Seasons Photo Competition - Φθινόπωρο 2016\nΑρχίζει η ψηφοφορία για τον φθινοπωρινό διαγωνισμό του 2016 και θα είναι διαθέσιμη για τις επόμενες 2 εβδομάδες, μέχρι τις 05/01/2017.\nΓια να αποφευχθούν οι πολλές φωτογραφίες χωρίς ψήφους, η ψηφοφορία θα είναι πλέον υποχρεωτική για όλες. Οι φωτογράφοι θα κάνουν την καρδία τους πέτρα ! και θα ψηφίσουν τις δικές τους φωτογραφίες με άσσο ώστε να είναι έγκυρη η ψηφοφορία. Επίσης η ψηφοφορία είναι ανοιχτή σε όλους.\nΟ φετινός χειμώνας φαίνεται να είναι ιδιαίτερα δριμύς, τουλάχιστον από άποψη θερμοκρασιών και ο παγετός είναι συχνός, ειδικά στην βόρεια Ελλάδα. Ηδη έχουν κατέβει πολλά βόρεια είδη σε μεγαλύτερους αριθμούς από το σύνηθες μεταξύ των οποίων και αρκετά είδη που δύσκολα βλέπουμε στην χώρα μας.\nΔυστυχώς και οι παρανομίες είναι ιδιαίτερα αυξημένες με το παράνομο κυνήγι να συμβαίνει σχεδόν σε κάθε προστατευόμενη περιοχή. Καλό είναι να γνωρίζουμε τα όρια των επιτρεπτών για κυνήγι περιοχών όπως και τα απαγορευμένα είδη και να έχουμε τηλέφωνα των αρμόδιων φορέων ώστε να ενημερώνουμε για όποιες παρανομίες συναντήσουμε.\nΤο φως εξαιρετικό όλη την μέρα και το χιόνι είναι ένα επιπλέον κίνητρο για να βγούμε έξω.\nΚαλές γιορτές και καλές εξορμήσεις σε όλους !\nPosted by Felix Rehsteiner - Μιχάλης Κωτσάκης at 10:31 μ.μ.


Τράπουλα Keeper Deck Red by Ellusionist\nΗ τράπουλα Keepers είναι η "rider-backs" του μέλλοντος! Πρόκειται για ένα πανέμορφο κλασικό σχέδιο, που αποπνέει ηρεμία και εμπιστοσύνη. Χαρτιά μεγέθους πόκερ.\nΚωδικός Προϊόντος: CA-092-KERD\nΤιμή: 13,90€ (Άνευ ΦΠΑ: 11,21€)\nΗ τράπουλα Keepers είναι ένας σωτήριος φάρος σε κάθε παιχνίδι σας!\nΧιλιάδες παίκτες από όλο τον κόσμο μας ζήτησαν το ειδικό χαρτί, τελείωμα και σχεδιασμό της αυθεντικής τράπουλας. Η Ellusionist Keepers προσφέρει ακριβώς αυτό το τελείωμα, μόνο που αυτή τη φορά είναι σημαδεμένη! Όλοι οι έμπειροι παίκτες ξέρουν ότι το άνοιγμα μιας καινούργιας τράπουλας είναι πραγματική αγγαρεία. Τις περισσότερες φορές χρειάζεσαι είκοσι ολόκληρα λεπτά, για να τη μαλακώσεις και να λειάνεις τις γωνίες. Η τράπουλα Keepers έχει υπέροχη, απαλή αίσθηση με το που τη βγάζετε από το κουτί της. Το χαρτί της είναι λεπτό σαν ένας κόκκος άμμου. Επίσης, η Ellusionist Keepers φέρει απλά και ευανάγνωστα σημάδια.\nΣχεδιασμένη από τον Adam Wiber και υλοποιημένη από τον Oban Jones, η τράπουλα Keepers είναι η ""rider-backs"" του μέλλοντος! Πρόκειται για ένα πανέμορφο κλασικό σχέδιο, που αποπνέει ηρεμία, την ώρα που τα μαγικά σας μιλούν από μόνα τους! Θέλετε μία τράπουλα, η οποία να έχει άνετη αίσθηση στα χέρια σας, σαν μία επέκταση του εαυτού σας. Η τράπουλα Keepers είναι τόσο απαλή, όσο το χάδι από ένα ήρεμο κύμα του ωκεανού.\nΈχει σχεδιαστεί με πρότυπο την πιο απλή τράπουλα, και πρόκειται ουσιαστικά για αναβάθμιση μιας εξαιρετικής κλασικής τράπουλας. Το χρώμα της επιλέχθηκε έτσι ώστε να εμπνέει εμπιστοσύνη, και να περνάει απαρατήρητο από το κοινό σας. H εμφάνιση ολοκληρώνεται από εύκολα αναγνωρίσιμα σύμβολα και φιγούρες, τα οποίο κοσμούν την μπροστινή πλευρά των τραπουλόχαρτων.\nΗ ιδιαιτερότητα της συγκεκριμένης τράπουλας είναι τα σχέδια του άσσου, βαλέ και ντάμας μπαστούνι. Μ' αυτό τον τρόπο η τράπουλα αποδίδει φόρο τιμής στην όμορφη γυναίκα του δημιουργού της.\n• Μαλακό χαρτί με το που τη βγάζετε από το κουτί\n• Ευανάγνωστα σημάδια


Σε απόγνωση ο Αλαφούζος - ΕΝΑ ΚΙ ΕΝΑ Αθλητικά\nHome Αθλητικά Σε απόγνωση ο Αλαφούζος\n1ki1 Sport News 12:00 μ.μ. Αθλητικά Edit\nΟ μεγαλομέτοχος του Παναθηναϊκού Γιάννης Αλαφούζος, δείχνει να βρίσκεται σε απόγνωση μετά τα δυσάρεστα γεγονότα στο ντέρμπι της Κυριακής με τον Ολυμπιακό, το οποίο διεκόπη και δεν ολοκληρώθηκε ποτέ, με το σκορ στο 0-1 με το τέρμα του Γκερέρο. Όπως αναφέρει ο Βασίλης Βέργης στη «Live Sport» περνάνε δύο λύσεις από το μυαλό του ισχυρού άνδρα των «πράσινων».\nΆμεση αποχώρηση από την ΠΑΕ, αφού πρώτα κλείσει θετικά το θέμα της αδειοδότησης στα τέλη Μαρτίου, αναλαμβάνοντας τις υποχρεώσεις που του αναλογούν και αφήνοντας τις μετοχές του, για παράδειγμα σε ένα δικηγορικό γραφείο. Γνωρίζει βέβαια ότι σε αυτήν την περίπτωση μπορεί να επικρατήσει… χάος, διότι αυτήν τη στιγμή δεν φαίνεται να υπάρχει κάτι χειροπιαστό για τη διάδοχη κατάσταση. Παραμονή στον σύλλογο και σκλήρυνση της στάσης απέναντι σε μερίδα οπαδών σαν κι αυτούς που πρωταγωνίστησαν στη βραδιά ντροπής στο ΟΑΚΑ. Δηλαδή, για παράδειγμα σκέφτεται να σταματήσει να δίνει εισιτήρια στους οργανωμένους οπαδούς και να μην ανοίγει η θύρα που τους φιλοξενεί. Παράλληλα, σε αυτό το ενδεχόμενο η ΠΑΕ θα εκδώσει φθηνότερα οικογενειακά διαρκείας που θα απευθύνονται στην πλατιά μάζα των Παναθηναϊκών. Γνωρίζει, βέβαια, ότι με μια τέτοια απόφαση θα φούντωνε ακόμη περισσότερο η κόντρα με εκείνους που δεν τον θέλουν στην ΠΑΕ. Επιπλέον, θεωρεί ότι ο ίδιος δεν μπορεί να πάει στο γήπεδο αφού τον βρίζει συνέχεια ο κόσμος. Ο Γιάννης Αλαφούζος δεν έχει πάρει οριστική απόφαση για το μέλλον του στον Παναθηναϊκό, αλλά δεν κρύβει ότι αν η επιλογή ήταν απλή θα προτιμούσε να φύγει… χθες από την ομάδα. Άλλωστε, το έχει κάνει σαφές με τη στάση του όλον αυτόν τον καιρό. Θεωρεί, πάντως, ότι ο σκοπός όσων έκαναν επεισόδια στο ντέρμπι ήταν να τον εξωθήσουν στην έξοδο. «Εδώ και ενάμιση χρόνο έχω δηλώσει ότι θέλω να φύγω από τον Παναθηναϊκό. Ήθελα και θέλω να βρεθεί λύση, να πάρει την ΠΑΕ κάποιος άλλος. Όμως ποιος άνθρωπος θα έρθει να πάρει την ομάδα με όλα αυτά που γίνονται; Και αν φύγω και δεν υπάρξει άλλος, τι θα γίνει; Θα διαλυθεί ο Παναθηναϊκός, θα πέσει στη Γ’ Εθνική. Ξέρουν αυτοί που τα κάνουν όλα αυτά τι σημαίνει να πέσει ο Παναθηναϊκός στη Γ’ Εθνική;», ανέφερε χθες (18/03) μιλώντας στους συνεργάτες του, όπως αναφέρει η «Live Sport». Σε ό,τι αφορά τα δυσάρεστα γεγονότα της Κυριακής (17/3/19) σχολίαζε μεταξύ άλλων: «Δεν γίνεται να είμαι ιδιοκτήτης ενός άρρωστου πράγματος που είναι «μπάτε σκύλοι αλέστε» και δεν μπορεί να εγγυηθεί την ασφάλεια των παικτών μας, αλλά και των ομάδων που φιλοξενούμε στο γήπεδό μας. Και αν αύριο, μεθαύριο σκοτωθεί κάποιος άνθρωπος, τι θα γίνει; Δεν γίνεται να μας καταστρέφουν κάθε ελπίδα για την 5η θέση, να διαλύουν τη σπουδαία προσπάθεια προπονητή και ποδοσφαιριστών, να μας οδηγούν και πάλι σε βαρύτατες ποινές αφαίρεσης βαθμών, σε κεκλεισμένων, σε πρόστιμα, σε απώλειες εκατομμυρίων. Οι συνέπειες της καταστροφής είναι πολυεπίπεδες».


Ο Βύρων Κατσίβελος για το φράγμα Μεσοχώρας - trikalaenimerosi\nΟ Βύρων Κατσίβελος για το φράγμα Μεσοχώρας\nΠύλη | 26 Φεβ 2016, 10:21\nΑπό τα στελέχη του ΣΥΡΙΖΑ και τους τοπικούς βουλευτές ζητά να πάρουν ξεκάθαρη θέση για το ΥΗΕ Μεσοχώρας ο αντιδήμαρχος Πύλης κ. Βύρων Κατσίβελος. Σε κείμενο του αναφέρει: Για ακόμη μια φορά αναγκάζομαι να αναφερθώ για το θέμα των έργων του Αχελώου. Όταν ακούω ανυπόστατες απόψεις και κυρίως εκφράσεις που ίσως έχουν ελλειπή ενημέρωση. Σχετικά με το μακροσκελέστατο πόνημα σας για την εκτροπή του Αχελώου και το ΥΗΕ Μεσοχώρας σας επισημαίνω τα εξής: Κατά την επίσκεψη του Θεσσαλικού κλιμακίου πρόσφατα στο υπουργείο όπου και ο ίδιος συμμετείχα, ο υπουργός κ. Σκουρλέτης ξεκαθάρισε την θέση της κυβέρνησης.\nΗ εκτροπή του Αχελώου εγκαταλείπεται οριστικά. Για μας το έργο αυτό το στοίχισε πάνω από 600 εκ. ευρώ, χρήματα των Ελλήνων φορολογουμένων αποτελεί έργο ζωής για τον Θεσσαλικό κάμπο, που κινδυνεύει στα επόμενα χρόνια με ερημοποίηση και φυσικά αναφερόμαστε στην πιο παραγωγική περιοχή γεωργικών προϊόντων της χώρας μας.\nΗ ιστορία θα καταγράψει εάν η απόφαση της κυβέρνησης προασπίζει το δημόσιο συμφέρον ή το υπονομεύει.\n«Η ΣΧΕΣΗ ΤΟΥ ΥΗΕ ΜΕΣΟΧΩΡΑΣ ΜΕ ΤΗΝ ΕΚΤΡΟΠΗ ΚΑΙ ΤΟ ΔΙΑΖΥΓΙΟ ΤΟΥΣ»\nΤο ΥΗΕ Μεσοχώρας ήταν ένα από τα πολλά έργα της εκτροπής του Αχελώου που ξεκίνησε πριν από 30 χρόνια όταν η αρχική μελέτη του έργου προέβλεπε μεταφορά 1,25 δις κυβικά από το φράγμα Συκιάς προς το Μουζάκι μέσω της σήραγγας εκτροπής 17χιλ. όπου προβλέπει λίμνη στην περιοχή του Μουζακίου. Μετέπειτα είχαμε αλλαγή της μελέτης όπου τα εκτρεπόμενα νερά έπεσαν στα 600 εκ. όπου οριακά ανάλογα με τις βροχοπτώσεις ήταν αν θα μπορούσε το φράγμα Συκιάς να εξυπηρετήσει την μεταφορά με αποτέλεσμα το φράγμα της Μεσοχώρας έμεινε σε ομηρία ως έργο της εκτροπής με αποτέλεσμα κάθε εμπόδιο που συναντούσε η εκτρωπή αυτομάτος να σταματάει και η λειτουργία του υδροηλεκτρικού της Μεσοχώρας.\nΤέλος κύριοι του ΣΥΡΙΖΑ που έχετε απορίες έρχεται και άλλη μείωση όπου προβλέπετε τελικά από 600 εκ. κυβικά να πάειστα 250 εκ. με αποτέλεσμα η απόφαση του Ευρωπαϊκού δικαστηρίου η Μεσοχώρα από τον Νοέμβριο του 2014 να είναι αμιγώς ένα αυτόνομο υδροηλεκτρικό έργο, εξέλιξη που σας ήρθε ως βούτυρο το ψωμί διότι μετά από δύο μήνες αναλάβατε την εξουσία.\nΑλήθεια αναρωτιέστε γιατί δεν το έκαναν οι προηγούμενε κυβερνήσεις; Έτοιμο το βρίσκετε χωρίς να ξοδέψετε το παραμικρό. Η υπογραφή του υπουργού σας μένει και η ΔΕΗ είναι έτοιμη να διαθέσει τα υπόλοιπα 110 εκ. που έχει σε κωδικό της. Το υπουργείο σας έστειλε την μελέτη περιβαλλοντολογικών επιπτώσεων και προέκυψαν τέσσερις θετικές (καμία αρνητική) γνωμοδοτήσεις από την Περιφέρεια Θεσσαλίας, Περιφέρεια Ηπείρου, Αποκεντρωμένη Διοίκηση Δυτικής Ελλάδος Αιτωλοακαρνανίας, Δήμος Πύλης.\nΗ πιο καθαρή εικόνα που είχε ποτέ μπροστά του ένας υπουργός και ο υπουργός λέει χωρίς άλλα περιθώρια ναι αλλά να δούμε άλλη μελέτη. Αλήθεια; Για ποιο λόγο την έστειλε το υπουργείο προς διαβούλευση; Και εφόσον δεν υπήρχε καμία διαφωνία ως προς τι να ξαναδούμε την μελέτη κύριοι του ΣΥΡΙΖΑ;\nΚύριοι του ΣΥΡΙΖΑ τα πράγματα είναι απλά: θέλετε ή όχι την λειτουργία του ΥΗΕ της Μεσοχώρας; Αν όχι πείτε το αν βέβαια τολμάτε, αν ναι ένας είναι ο δρόμος όλοι οι Βουλευτές της Θεσσαλίας όλων των κομμάτων το θέμα στην Βουλή εφόσον υπογράψει ο κ. Σκουρλέτης την Μ.Π.Ε. ώστε να επικυρωποιηθεί ο νόμος 3734 που ψηφίστηκε από το 851 του Ελληνικού Κοινοβουλίου ώστε να ισχύσουν οι τιμές απαλλοτρίωσης και όλοι μαζί να συντονιστούμε ώστε η αποκατάσταση των Μεσοχωριτών να γίνει όπως ακριβώς προβλέπετε με την δημιουργία ενός σύγχρονου οικισμού.\nΑξίζει να σημειώσω πως 556 προσύμφωνα υπεγράφησαν με την ΔΕΗ από κατοίκους που παραχωρούν οικιοθελώς την περιουσίας τους στην ΔΕΗ, εκ των οποίων 170 δήλωσαν πως επιθυμούν να χτίσουν σπίτια και να μείνουν στον νέο σύγχρονο οικισμό.\nΠοιά είναι λοιπόν η απορία σας; Ποιος σας μεταφέρει ότι το χωριό δεν θέλει την λειτουργία του ΥΗΕ; Ας τολμούσε ο κάθε πρόεδρος να κάνει λαϊκή συνέλευση και να ψηφίσουν οι κάτοικοι. Γιατί δεν τόλμησε ούτε ο προηγούμενος πρόεδρος της Κοινότητας ούτε ο σημερινός;\nΕπιτέλους κύριοι του ΣΥΡΙΖΑ και κυρίως οι Βουλευτές Τρικάλων να πάρουν θέση και μιλήστε με ειλικρίνεια!\n00:05 Τα Ζώδια του Σαββάτου 24.07.2021\n00:05 Εορτολόγιο: Ποιοι γιορτάζουν σήμερα Σάββατο 24 Ιουλίου\n22:37 Καιρός: Με κανονική θερμοκρασία το Σάββατο στα Τρίκαλα\n22:27 Πανσέληνος στον Υδροχόο στις 24 Ιουλίου 2021: Πώς θα επηρεαστούν τα 12 ζώδια\n19:52 Ο Τρικαλινός Ευάγγελος Γρατσάνης συνεχίζει στη Super League\n19:05 Χρ. Χατζηχριστοδούλου: "Από εδώ και πέρα η επιδημία θα αφορά μόνο ανεμβολίαστους"\n18:43 Κορωνοϊός: Σε ανοδική πορεία τα κρούσματα στα Τρίκαλα - 20 νέες μολύνσεις\n18:24 Τρίκαλα: Πού θα γίνουν δωρεάν rapid tests το Σάββατο


Όταν οι δεύτεροι γίνονται πρώτοι στον ΠΑΟΚ, ο 1.500άρης Γιαννόπουλος και η παρουσία του Άρη στην κορυφή των διπλών παρατάσεων – politik.gr\nΌταν οι δεύτεροι γίνονται πρώτοι στον ΠΑΟΚ, ο 1.500άρης Γιαννόπουλος και η παρουσία του Άρη στην κορυφή των διπλών παρατάσεων\n03/11/2019, 2:01 μμ\nΗ μετακίνηση του Κώστα Χαραλαμπίδη από τη θέση του βοηθού σε αυτήν του πρώτου προπονητή, έφερε ένα πρώτο αποτέλεσμα για τον ΠΑΟΚ με τη νίκη επί του Ηφαίστου. Σε κάθε περίπτωση διευρύνθηκε μία ήδη μεγάλη λίστα δεύτερων προπονητών που άρπαξαν την ευκαιρία και έγιναν πρώτοι. Στα χρόνια του επαγγελματικού πρωταθλήματος αυτό που έκανε χθες ο 43χρονος προπονητής, έγινε άλλες επτά φορές…\nΤην αρχή έκανε ο Σούλης Μαρκόπουλος που από το πλευρό του Ντούσαν Ίβκοβιτς πήρε τη θέση του τον Ιανουάριο του 1994. Το ίδιο έκανε στην εξέλιξη της σεζόν 1994-95 ο Σάκης Λάιος διαδεχόμενος τον Ντούσαν Σάκοτα και ένα χρόνο μετά ο Δημήτρης Ιτούδης παίρνοντας τα ηνία από τον μέχρι τότε πρώτο προπονητή Ζέλικο Λούκαιτς. Ακολούθησε δύο φορές ο Κώστας Φλεβαράκης που από ασίσταντ έγινε πρώτος προπονητής, το 1998-99 αντί του Σβι Σερφ και το 1999-00 αντί του Πέταρ Σκάνσι.\nΣτη σεζόν 2000-01 ο Φλεβαράκης βρέθηκε στην άλλη θέση, αυτή του πρώτου που αποχώρησε για να τον αντικαταστήσει ο ασίσταντ του όπως δηλαδή και φέτος. Τότε ήταν ο Γιάννης Σφαιρόπουλος, τώρα ο Κώστας Χαραλαμπίδης. Το 2006-07 ο Φώτης Τακιανός κοουτσάρισε τον ΠΑΟΚ ως υπηρεσιακός για ένα παιχνίδι, όντας ασίσταντ του Μπάνε Πρέλεβιτς που αποχώρησε ενώ με διαφορετικό τρόπο βρέθηκε μπροστά από τον πάγκο ο Κώστας Χαραλαμπίδης πριν από ακριβώς ένα χρόνο. Ήταν στις 3 Νοεμβρίου 2018 όταν στην εξέλιξη του αγώνα Κυπέλλου με την ΑΕΚ, αποβλήθηκε με δύο τεχνικές ποινές ο Ηλίας Παπαθεοδώρου.\n* Με τους πέντε πόντους που είχε κόντρα στην πρώην ομάδα του, ο Αντουέιν Ουίγκινς έφτασε και ξεπέρασε τους 500 σε 62 συμμετοχές στην Basket League.\n* Ο Ζήσης Σαρικόπουλος είχε έξι ριμπάουντ με τα οποία ξεπέρασε τα 600 σε 190 ματς στην κατηγορία.\n* Έχοντας 3/4 βολές, ο Σταύρος Σχίζας έφτασε τις 100 εύστοχες βολές σε 131 παιχνίδια στο επαγγελματικό Πρωτάθλημα. Έχει πλέον 100/135 (74,07%).\n* Ο Άνταμ Σμιθ ισοφάρισε την κορυφαία επίδοση κλεψιμάτων του φετινού Πρωταθλήματος. Είχε τέσσερα όπως επίσης χθες ο Χάρης Γιαννόπουλος και ο Φώτης Λαμπρόπουλος στο παιχνίδι ΑΕΚ-Πανιωνίου αλλά και οι Ρέινολντς, Ντέιβις, Σαντ-Ρος, Μπεστ, Γερομιχαλός και Μαστρογιαννόπουλος στις προηγούμενες αγωνιστικές.\n* Ο Μάριο Λιτλ προσπάθησε να κρατήσει επιθετικά τον Ήφαιστο με τα τρίποντα του. Είχε 5/8 και σημείωσε την κορυφαία επίδοση εύστοχων τριπόντων στη διετή ιστορία της ομάδας της Λήμνου στην κατηγορία αφού μέχρι χθες δεν υπήρξε κάποιος που να ξεπέρασε τα τέσσερα (Τζέρι Σμιθ τρεις φορές, Ρόλαντς Φρεϊμάνις δύο φορές και Τόντρικ Γκότσερ, Βλαντ Μολντοβεάνου από μία φορά).\n* Ο Μιχάλης Πελεκάνος με τους τέσσερις πόντους του στο παιχνίδι της Πυλαίας, έφτασε τους 3.141 στην κατηγορία και έγινε ο 22ος σκόρερ της ιστορίας του επαγγελματικού Πρωταθλήματος, αφήνοντας πίσω του τον Δήμο Ντικούδη (3.139).\n* Ο Δημήτρης Σταμάτης με τους 15 πόντους που είχε χθες, ξεπέρασε τους 500 σε 134 παιχνίδια στην ΕΚΟ Basket League. Ήταν η δεύτερη φορά στις 32 εμφανίσεις του με τον Ήφαιστο στο Πρωτάθλημα, στην οποία έφτασε σε διψήφιο αριθμό πόντων. Είχε 11 στο περσινό, εκτός έδρας ματς με τον Προμηθέα.\nΑΕΚ: Ο «1.500άρης» Χάρης\nΣε σχεδόν 25 αγωνιστικά λεπτά ο Χάρης Γιαννόπουλος πέτυχε πολλά χθες κόντρα στον Πανιώνιο. Ήταν ο κορυφαίος της ΑΕΚ και με τους 17 πόντους του, έσπασε το προσωπικό «φράγμα» των 1.500 πόντων στην Basket League. Το κατάφερε στο 208ο παιχνίδι του στην κατηγορία. Ο διεθνής φόργουορντ είχε 5/9 τρίποντα ενώ στις πρώτες πέντε αγωνιστικές είχε συνολικά 4/11. Ισοφάρισε μάλιστα την κορυφαία επίδοση του στην τελευταία τριετία, αφού πέντε εύστοχα τρίποντα είχε δύο φορές στη σεζόν 2017-18 με το Ρέθυμνο (5/9 εντός έδρας με το Λαύριο Megabolt και 5/8 εκτός έδρας με την Κύμη). Το ρεκόρ καριέρας του παραμένουν τα έξι εύστοχα τρίποντα. Τόσα είχε ως παίκτης του Περιστερίου στο εντός έδρας ματς με τον Ίκαρο της σεζόν 2011-12 (6/7) αλλά και στο ματς πλέι οφ του Ρεθύμνου με τον Κολοσσό της σεζόν 2016-17 (6/12). Ακόμη είχε 21 βαθμούς στο ranking ενώ στις πέντε προηγούμενες εμφανίσεις του στο εφετινό πρωτάθλημα είχε συνολικά 19 βαθμούς. Οι 17 πόντοι που σημείωσε χθες, αποτελούν ατομικό ρεκόρ με τη φανέλα της ΑΕΚ αφού το προηγούμενο ήταν εκείνο των 16 που είχε στον τρίτο μικρό τελικό των περσινών πλέι οφ απέναντι στο Περιστέρι. Τέλος ο Γιαννόπουλος με τα τέσσερα κλεψίματα του ισοφάρισε την κορυφαία φετινή επίδοση. Την ίδια σημείωσε στο ΟΑΚΑ ο Φώτης Λαμπρόπουλος και σχεδόν την ίδια ώρα στην Πυλαία ο Άνταμ Σμιθ του ΠΑΟΚ. Στις προηγούμενες αγωνιστικές από τέσσερα κλεψίματα έκαναν οι Ρέινολντς, Ντέιβις, Σαντ-Ρος, Μπεστ, Γερομιχαλός και Μαστρογιαννόπουλος.\n*Τους 300 πόντους στο ελληνικό Πρωτάθλημα ξεπέρασε ο Χάουαρντ Σαντ-Ρος με τους 11 που είχε κόντρα στον Πανιώνιο.\n*Ο Σαμάρντο Σάμουελς “ φόρτωσε” με 10 φάουλ τους παίκτες της ΑΕΚ. Έτσι ισοφάρισε τη μεγαλύτερη επίδοση κερδισμένων φάουλ στη σεζόν, αφού τόσα είχε και ο Λουκάς Μαυροκεφαλίδης την περασμένη εβδομάδα στο παιχνίδι του Ιωνικού με τη Λάρισα.\nΟ Κολοσσός τις έκανε 150\nΟ Κολοσσός “ απέδρασε” για τρίτη συνεχόμενη χρονιά από το “ Nick Galis Hall” με τη νίκη όμως η χθεσινή, είχε μία επιπλέον αξία. Ήταν η 150ή στην ιστορία της ομάδας της Ρόδου στην Basket League και την έβαλε σε μία μικρή λίστα ομάδων, αφού έγινε μόλις η 11η που έφτασε σε αυτόν τον αριθμό, από τις 50 που έχουν αγωνιστεί στο επαγγελματικό Πρωτάθλημα. Οι Ρόδιοι έφτασαν τις 150 νίκες στο 369ο παιχνίδι τους στην κατηγορία, οπότε το ποσοστό νικών τους είναι 40,65%. Η ομάδα του Άρη Λυκογιάννη κέρδισε με μικρή διαφορά τη “ μάχη” των ριμπάουντ, έχοντας έξι περισσότερα από τον Άρη. Τελείωσε το παιχνίδι με 49 ριμπάουντ, ισοφαρίζοντας την κορυφαία φετινή επίδοση αφού τόσα είχε στο ίδιο γήπεδο ο ΠΑΟΚ στην πρεμιέρα, σε ματς όμως 45 λεπτών.\nΟ Άρης έπαιξε για δεύτερη φορά φέτος σε ματς με παράταση μετά από την πρεμιέρα με τον ΠΑΟΚ, με τη διαφορά ότι το χθεσινό ματς κρίθηκε σε διπλή παράταση. Με αυτήν η ομάδα της Θεσσαλονίκης βρέθηκε στην κορυφή της σχετικής λίστας της τελευταίας 20ετίας στην Basket League. Έφτασε τις τέσσερις διπλές παρατάσεις όσες μετράει και ο Ολυμπιακός. Ο απολογισμός των “ κιτρινόμαυρων” σε αυτές είναι πλέον 2-2. Η αρχή έγινε στη σεζόν 2006-07 όταν ηττήθηκε από τον ΠΑΟΚ στο “ παλατάκι” με 101-99 (Στσεπάνοβιτς 21, Ουάσινγκτον 18- Καστλ 34, Ηλιάδης 25) για να ακολουθήσουν δύο εκτός έδρας νίκες σε ματς 50 λεπτών. Στον 2ο προημιτελικό των πλέι οφ του 2016 επί της Κηφισιάς με 108-103 (Ελ-Αμίν 25, Κασελάκης 24 – Ουότερς 29, Ουάιτ 27) και στην 6η αγωνιστική της σεζόν 2016-17 επί του Κόροιβου με 99-94 (Μπράουν 27, Χολ 24 – Μαρμπλ 28π, 10ρ, Κάμινγκς 27).\n* Επιστρέφοντας από τραυματισμό -έπαιξε για τελευταία φορά στην 3η αγωνιστική στη Λάρισα- ο Τζέιλεν Μόρις έφτασε σε double-double με 20 πόντους και 11 ριμπάουντ. Έτσι ο Άρης έγινε η πρώτη ομάδα που ανέδειξε τρεις διαφορετικούς παίκτες με μία τέτοια επίδοση, μετά τον Μίλαν Μιλόσεβιτς και τον Βλάντιμιρ Ντραγκίσεβιτς.\n* Ο Μίλαν Μιλόσεβιτς μπήκε στην 25άδα των ξένων με τα περισσότερα παιχνίδια στο επαγγελματικό Πρωτάθλημα. Ξεπέρασε τον Γιάκα Λάκοβιτς και “ έπιασε” στα 139 τον Ούρος Ντούβνιακ.\n* Ο Δημήτρης Φλιώνης με τα τρία κλεψίματα που έκανε χθες, ξεπέρασε τον Ράιαν Στακ που έκανε 76 στην τετραετία 2002-06 και έφτασε στην 11η θέση της σχετικής λίστας του Άρη τους Σάββα Ηλιάδη και Σπύρο Μούρτο με 78.\nTags: AEK, thessaloniki, Άρης, Δήμος Πυλαίας - Χορτιάτη, ΗΠΑ, Θεσσαλία, Ιταλία, Λάρισα, Μπάσκετ, Ολυμπιακός, ΠΑΟΚ\nΟδυσσέας Κωνσταντινόπουλος: Στο ίδιο ψέμα θεατές\nΠτΔ: Η προστασία της πολύτεκνης οικογένειας, από τα σημαντικότερα μέσα αντιμετώπισης του δημογραφικού


Written by Γιάννης Ξηντάρας Νοε 12, 2017\nΟ διάλογος είναι πολιτισμός. Να συζητάμε με τα παιδιά μας είναι δείγμα πολιτισμού και δημοκρατίας.\nΣε κάθε περίπτωση είναι ένδειξη μιας σωστής διαπαιδαγώγησης, πρόσφορο έδαφος για σχέσεις καλών προθέσεων μεταξύ ισοτίμων... Είναι ατελείωτος ο κατάλογος των ευεργετικών επιδράσεων του διαλόγου μεταξύ των ανθρώπων!\nΦανταστείτε λοιπόν πόσο καλό κάνουμε στα παιδιά μας, τι εξαιρετικές υπηρεσίες τους προσφέρουμε όσο καταφέρνουμε να συζητάμε μαζί τους. Πόσο τυχερά είναι τα παιδιά που έχουν τέτοιους γονείς...και πόσο αξιοζήλευτοι είναι αυτοί οι γονείς που το καταφέρνουν: Aντί να στυλώσουν τα πόδια, αντί να επιβάλλουν το δικό τους, αντί να κυριαρχήσουν με τον ''νόμο του ισχυρού'', προσπαθούν με υπομονή και συνέπεια να αντιπαρατεθούν με επιχειρήματα, με διάλογο, με πειθώ...\nΠαρακάτω παρουσιάζονται 7 λόγοι (ίσως προφανείς - αλλά αξιοσημείωτοι) για να μιλάτε με τα παιδιά σας/ 7 τρόποι για να έρθετε πιο κοντά στην σχέση σας μαζί του μέσω του διαλόγου:\n1. Με τη συζήτηση συμμετέχετε ουσιαστικά στην ζωή του παιδιού σας. Μέσα στην ρουτίνα που ζείτε, βρείτε ένα πρόγραμμα για να περνάτε χρόνο μαζί τους. Δείξτε προσοχή στα ενδιαφέροντα τους και καθιερώστε καθημερινές δραστηριότητες μαζί τους, είναι πάρα πολύ σημαντικό, χωρίς να είναι εξαιρετικά δύσκολο ή περίπλοκο...\n2. Προσπαθήστε να είστε ''προσπελάσιμοι''. Συζητήστε μαζί τους σοβαρά, δώστε τους να καταλάβουν ότι μπορούν να σας εμπιστευτούν τις απορίες τους, τις αγωνίες τους και ότι είστε διαθέσιμοι να απαντήσετε σε αυτές. Το παιδί πρέπει να ξέρει ότι μπορεί να επικοινωνήσει μαζί σας για τυχόν προβληματισμούς. Φυσικά μην δείξετε πανικό, είναι σημαντικό να δείχνετε λογικοί και ψύχραιμοι.\n3. Επιλέξτε το σωστό ''timing''. Θα πρέπει να επιλέξετε το σωστό τρόπο και χρόνο για να συζητήσετε κάποιο θέμα με το παιδί σας. Αρπάξτε την ευκαιρία κάτω από φυσιολογικές συνθήκες, όπως όταν μιλάτε για κάποιον φίλο του, για κάτι καθημερινό ή όταν περνάτε χρόνο όλοι μαζί στο τραπέζι.\n4. Μάθετε στο παιδί σας να λέει «ΟΧΙ». Είναι πολύ σημαντικό, όχι μόνο για το «φλέγον θέμα» αλλά και για όλες τι πτυχές της ζωής του, να μάθει να λέει όταν χρειάζεται «όχι». Μιας και οι έφηβοι πολλές φορές νοιώθουν ανασφάλεια, πρέπει να μάθουν να υποστηρίζουν τις απόψεις τους με αυτοπεποίθηση, και αυτό ξεκινάει από εμάς. Πώς; Οταν μας εκφράζουν τις απόψεις τους πρέπει να ακούμε προσεκτικά και όχι να κατακρίνουμε αυτά που λένε... Τόσο απλά!\n5. Αποφεύγετε τις στείρες διαφωνίες. Είναι σημαντικό να ακούτε τις απόψεις τους χωρίς να τους ανακρίνεται και να δημιουργείτε εντάσεις, γιατί έτσι η συζήτηση κινδυνεύει να οδηγηθεί σε αντιπαραθέσεις και τσακωμό. Αντιθέτως βοηθάει να στηρίζετε την άποψη τους ακόμα κι όταν είναι διαφορετική από την δική σας… (τονίζοντας βέβαια τη διαφορά μεταξύ των δύο).\n6. «Όρια». Μέσα σε ένα σπίτι υπάρχουν βασικοί κανόνες που πρέπει να ακολουθούν όλοι. Αφού οι κανόνες τεθούν δώστε τους κίνητρο να αναλαμβάνουν την ευθύνη των πράξεων τους.\n7. Καθησυχάστε τα και τονίστε τους τα θετικά. Δώστε προσοχή και αγάπη στο παιδί σας. Τα παιδιά με χαμηλή αυτοεκτίμηση έχουν περισσότερες πιθανότητες να μπουν στον πειρασμό για άνομες ή παραβατικές πράξεις. Τονίστε τους πόσο τα αγαπάτε και να τα επιδοκιμάζετε όταν τους αξίζει. Δώστε περισσότερη βάση στα θετικά χαρακτηριστικά τους και κάντε τους να νοιώθουν όμορφα με τον εαυτό τους για να μάθουν και οι ίδιοι να τον σέβονται...\nΠοιός είπε πως είναι εύκολο να είσαι γονιός; Είναι δύσκολο, αλλά είναι υπέροχο...\n''Θανάσιμη Ενέδρα'' Νοε 12, 2017\n"Το ΤΑΛΕΝΤΟ να ζεις ευτυχισμένα" Νοε 12, 2017\nΗ Παναγία των Παρισίων Νοε 12, 2017\nΗ Σεξουαλική Ταυτότητα των παιδιών Νοε 12, 2017\n«Το παιδί μου δεν με σέβεται» Νοε 12, 2017\nMore in this category: « 10 Κουβέντες που κάνουν καλό στα παιδιά Μυστικά για την ενίσχυση αυτοπεποίθησης του παιδιού σας »


Βουτιά θανάτου στον Θερμαϊκό - Now24.gr\nΜια νεαρή γυναίκα ανασύρθηκε νεκρή από τη θάλασσα, από άνδρες του λιμενικού σε συνεργασία με την πυροσβεστική.\nΗ άτυχη γυναίκα βρέθηκε μέσα στο αυτοκίνητό της πριν από λίγο στο ύψος του Μεγάρου Μουσικής. Κάτω από αδιευκρίνιστες συνθήκες μέχρι στιγμής το όχημα βρέθηκε μέσα στο Θερμαϊκό κόλπο.\nΤις συνθήκες κάτω από τις οποίες σημειώθηκε το δυστύχημα διερευνά το Λιμεναρχείο Θεσσαλονίκης.\nΣύμφωνα με πληροφορίες του ThessToday αυτόπτης που ψάρευε κοντά στο σημείο όπου το αυτοκίνητο έπεσε στη θάλασσα είδε το όχημα στις 5 τα ξημερώματα να τσουλάει στον Θερμαικό κι αμέσως ειδοποίησε τις αρχές.\nΛίγη ώρα μετά το περιστατικό, περαστικοί, όπως είπαν στις αρχές, είδαν έναν νεαρό να τρέχει γυμνός προς την οδό Β.Όλγας με 25ης Μαρτίου. Πιθανόν να πρόκειται για τον οδηγό του οχήματος που κατάφερε να βγει καθώς, σύμφωνα με τις πληροφορίες, η νεαρή γυναίκα ηλικίας περίπου 25 ετών ήταν στη θέση του συνοδηγού.\nΔεν έχει ακόμη διευκρινιστεί εάν ο νεαρός έχει σχέση με το περιστατικό αλλά όπως όλα δείχνουν, σύμφωνα με τις πρώτες εκτιμήσεις, πρόκειται για νεαρό ζευγάρι που μετά την νυχτερινή διασκέδαση πήγε στην Νέα Παραλία, στο ύψος του Μεγάρου Μουσικής για να απολαύσει το ξημέρωμα, για άγνωστο λόγω όμως το χειρόφρενο λύθηκε και το όχημα βρέθηκε στη θάλασσα.\nΕύβοια: ηλικιωμένος πέθανε από ασφυξία μετά από πυρκαγιά στο σπίτι του


Οι «Αμαζόνες» των Χανίων από την Kydonas Team (φωτογραφίες) - Newshub.gr\nΟι «Αμαζόνες» των Χανίων από την Kydonas Team (φωτογραφίες)\n11 Σεπτεμβρίου 2020 - 07:00\nΤα Χανιά είναι και δικαίως ένας από τους καλύτερους παγκοσμίως τουριστικούς προορισμούς! Πλέον όμως είναι και ένα μέρος που βγάζει πολύ καλές αθλήτριες στο χώρο των πολεμικών τεχνών! Ο προπονητής Δημήτρης Κυδωνάκης με τη σχολή του Kydonas Team, κατάφερε να αναδείξει με τις ικανότητες του, την αγάπη του για το άθλημα και το συνεχές πείσμα του, αθλητές και αθλήτριες που κεντρίζουν το ενδιαφέρον και κάνουν τη διαφορά!\n- Δημήτρη πες μας δύο λόγια για εσένα. Πως ξεκίνησες τις πολεμικές τέχνες;\n- Οι πολεμικές τέχνες μπήκαν πολύ νωρίς στην ζωή μου. Η πρώτη μου επαφή ήταν όταν ήμουν περίπου 12 ετών, όμως δυστυχώς ο τόπος διαμονής μου ήταν αρκετά μακριά από την κοντινότερη σχολή πολεμικών τεχνών κι έτσι, σε κάθε ευκαιρία έφευγα από το χωριό μου και πήγαινα στο κέντρο τον Χανίων να κάνω προπόνηση... Μπορεί και να περίμενα ένα μήνα κάθε φορά για να καταφέρω να ξανά πάω καθώς δεν είχα μεταδοτικό μέσο σε αυτή την ηλικία!\nΔεν άργησε όμως να μου δοθεί η ευκαιρία να ταξιδέψω σε μια άλλη χώρα για σπουδές, όπου και βρήκα ότι χρειαζόμουν και άμεσα σχεδόν, έπαιξα αγώνα στο Ελσίνκι με γρήγορη νίκη στον πρώτο γύρο... Αυτό ήταν.... Μετά δεν σταμάτησα καθόλου καθώς είχα την ευκαιρία να παίζω σε αγώνες κάθε εβδομάδα, δεν άργησα να έχω την τιμή να επιλεχτώ στην εθνική Φιλανδίας καθώς και 3 συνεχόμενες φορές ήμουν στη Πρώτη θέση στο παν φιλανδικό πρωτάθλημα!\nΤαξιδέψαμε με τον προπονητή μου Petri Martinez σε αρκετές χώρες όπου και καταφέραμε ένα δυνατό σερί κάνοντας την σχολής την πιο δημοφιλή τις πόλης του Ελσίνκι! Τέσσερα χρόνια έως και το 2016 ήταν όλα ένα όνειρο, έως ότου ήρθε η στιγμή που έπρεπε να γυρίσω πίσω στα Χανιά....\nΑγωνιστικά στην Φιλανδία, Εσθονία, Λιθουανία, Πολωνία, Ουγγαρία και τερματίσαμε έως το open Baltic τις Ρωσίας.\n- Βρίσκεσαι σε μία πανέμορφη γωνιά της Ελλάδας. Πιστεύεις ότι ο κόσμος έχει αγκαλιάσει την προσπάθεια σου;\n- Πιστεύω ότι ο κόσμος έχει αγκαλιάσει την προσπάθεια μου και επίσης έχει αναγνωρίσει την ταυτότητα μου στο άθλημα ακούγοντας αρκετά συχνά όλα αυτά τα χρόνια το όνομα μου σε media και τοπικές εφημερίδες.... Ήταν πρόταση με το που γύρισα από Φιλανδία από το Studio Flow Chania για το αν θα με ενδιέφερε να αναλάβω τμήμα Muay Thai.\nΧάρηκα στην αρχή αλλά δεν ήμουν σίγουρος... Ένιωθα μόνο αθλητής δεν ήξερα αν θα μπορούσα να συμπεριφερθώ ως προπονητής και αν θα έβγαινε σε καλό όλο αυτό. Το δοκίμασα, μου άρεσε και άρχισε να βλέπω τους αθλητές μου να αποκτούν επίπεδο αρκετά αντάξιο τον αντίπαλων τους, οι οικογένεια του Muay Thai στην Ελλάδα με αγκάλιασε και μου έδωσε τα φώτα της πολύ γρήγορα ώστε να εξελιχθώ ως προπονητής.\n-Τι θα πρόσθετες ακόμη ώστε να γίνεις ανταγωνιστικότερος, με σκοπό της προσέλκυση περισσότερου κόσμου στον παρεξηγημένο ίσως χώρο των πολεμικών τεχνών;\n- Δεν θα πρόσθετα τίποτα παραπάνω έχουμε ήδη αρκετά.... Αλλά όμως θα αφαιρούσα πράγματα αν μπορούσα.... Όπως το ότι δεν χρειάζεται να το βλέπουμε ανταγωνιστικά, γιατί ο καλύτερος πάντα θα υπερτερεί και πάντα θα υπάρχει καλύτερος, αντί για ανταγωνισμό θα έβαζα την λέξη συνεργασία, έτσι ανεβάζουμε επίπεδο σαν χώρα στο άθλημα και όχι σαν σχολή... Με συνεργασία τα παιδιά μοιράζονται εμπειρία και επίπεδο.\nΟ Κόσμος έρχεται και τον χάνουμε όταν του θέτουμε όρια όπως να του απαγορεύουμε να πάει σε άλλη σχολή και τέτοιου είδους κανόνες... Τα παιδιά πρέπει τουλάχιστον μια. Φορά την εβδομάδα να πηγαίνουν σε άλλη σχολή για κοινή προπόνηση...\n- Δε μπορώ να μην σε ρωτήσω για το ποια θα είναι η επόμενη μέρα στο χώρο των πολεμικών τεχνών γενικότερα, ύστερα από την επίσκεψη της πανδημίας και των μέτρων που έχουν παρθεί;\n- Αρχικά εύχομαι να το ξεπεράσουμε και να επανέλθουμε στις όμορφες συνήθειες μας απολαμβάνοντας την πανέμορφη Ελλάδα μας... Ο αθλητισμός θα επιβιώσει σε όλες τις καταστάσεις διότι είναι το φάρμακο της ψυχής και του σώματος μας!\nΜας καλεί από μόνο του το σώμα μας να μπούμε στον αθλητισμό... Υποσυνείδητα χτυπάει συνέχεια συναγερμός στο κεφάλι μας ότι πρέπει να προπονηθούμε.\nΑκολουθώντας τα μέτρα που μας δίνουν οι ειδικοί βοηθάμε να επανέλθουμε πιο σύντομα κι επίσης μπορούμε με εξωτερικές προπονήσεις αν όχι σε κλειστό χώρο να καλύψουμε ότι χρειάζεται!\nΣε ευχαριστώ πολύ Δημήτρη για τις απαντήσεις σου! Ήρθε όμως η στιγμή να μιλήσουμε και λίγο στις αθλήτριες σου, οι οποίες αν μη τι άλλο, είναι ο καθρέφτης σου!\nΣτη περίπτωση μας, θα «βγάλουμε στόχους» στην Χριστίνα Κτιστάκη 23 ετών, στην Ιωάννα Τσάνα 17 ετών και στη μικρή Δήμητρα Χριστοπούλου 14 ετών!\n- Χριστίνα να ξεκινήσω από εσένα και να σου πω ότι σε θεωρώ τυχερή, όχι μόνο εγώ αλλά και όσοι διαβάζουν αυτό το άρθρο, γιατί μένεις και γυμνάζεσαι σε ένα από τα πιο όμορφα μέρη της Ελλάδος! Πες μας πως είναι να προπονείσαι καθημερινά στα όμορφα Χανιά;\n-Μπορώ να πω ότι τα Χανιά είναι στα σίγουρα ένα υπέροχο μέρος και αυτό το συνειδητοποιούμε όλο και περισσότερο τώρα που έχουμε ξεκινήσει προπονήσεις σε εξωτερικούς χώρους! Βέβαια με την σωστή ομάδα όπου και αν είσαι θα προπονηθείς εξίσου καλά και θα το διασκεδάσεις το ίδιο.\n- Ποιες είναι οι προσδοκίες σου όσον αφορά το άθλημα που εξασκείς, αλλά και τις δικές σου προσωπικά;\n- Δεν έχω κάποιον συγκεκριμένο στόχο με το muay thai. Το κάνω κυρίως επειδή το αγαπώ ως είδος άσκησης, αλλά και το αγωνιστικό του κομμάτι. Θέλω να είμαι ανταγωνιστική και ο κάθε μου ο αγώνας να είναι μια πρόκληση έτσι ώστε να ανεβαίνει η πίεση και αντίστοιχα και το επίπεδο. Βλέπω τον κάθε αγώνα σαν ένα μάθημα! Το ρινγκ είναι μια τάξη εγώ είμαι η μαθήτρια και η αντίπαλος το τεστ. Προσωπικά έχω σαν στόχο να ασχοληθώ με το design επίπλων λόγω του ότι έχω ήδη κάποιες γνώσης στην εποποιία και στο design.\n- Θεωρείς αναστρέψιμο το πρόβλημα που προέκυψε παγκοσμίως με την έλευση της πανδημίας για τους στόχους όχι μόνο τους δικούς σου, αλλά του ιδίου του Muay Thai, ή θεωρείς ότι φρέναρε μια μεγάλη γενιά ίσως αθλητών;\n- Σίγουρα όλο αυτό που μας έχει πάει πίσω και μας φρενάρει. Αλλά πιστεύω ότι μπορούμε να αξιοποιήσουμε αυτόν τον χρόνο στο να προετοιμαστούμε, να σκληραγωγηθούμε και να βγούμε πιο δυνατοί. Η γνώμη μου είναι πως αν πραγματικά το θέλεις δεν σε σταματάει τίποτα.\n- Ιωάννα είσαι σε μία ηλικία που το μέλλον σου ανήκει δικαιωματικά! Με αφορμή το ότι το Muay Thai έγινε ολυμπιακό άθλημα, πιστεύεις ότι αυτό θα σου δώσει ακόμη μία αφορμή ώστε να προπονηθείς σκληρότερα και δια μέσου του αθλητισμού να κατακτήσεις περισσότερα πράγματα και ίσως μάλιστα να ανοίξουν και ορισμένες «πόρτες» εκπαίδευσης-σπουδών;\n- Βρίσκομαι σε μια κρίσιμη ηλικία όπου θα πρέπει να κατασταλάξω τις αποφάσεις μου ως προς το τι θα ήθελα να σπουδάσω!! Ήδη λοιπόν δια μέσου του Muay Thai, έχω πάρει την απόφαση ότι οι σπουδές θα γείρουν προς την Γυμναστική Ακαδημία. Όπως προείπατε, πλέον το Muay Thai έγινε ένα ολυμπιακό άθλημα με αποτέλεσμα να βάζει πολλούς αθλητές σε σκέψεις αλλά και ταυτόχρονα και στην δοκιμασία για να δουν αν θα μπορέσουν να κατασταλάξουν προς εκείνο το επίπεδο, άρα σαφώς είναι μεγάλη ευκαιρία για περισσότερες και πιο σκληρές προπονήσεις!\nΤέλος, πιστεύω πως θέλοντας να ασχοληθώ στο μέλλον με τον αθλητισμό επαγγελματικά, αρκετές έως και πολλές "πόρτες" θα ανοίξουν, θα διευρυνθούν οι πνευματικοί μου ορίζοντες, μα και θα μάθω μέχρι που φτάνουν οι αντοχές μου! Εκτός αυτού, σίγουρα θα έχω και την βοήθεια τον προπονητών- δασκάλων μου όπου μέχρι στιγμής με έχουν βοηθήσει αρκετά!!!\n- Γιατί το Muay Thai; Τι σου έδωσε και σου δίνει το κίνητρο να ασχολείσαι με αυτό και να πηγαίνεις κάθε μέρα στην προπόνηση;\n-Έχω περάσει από πολλά αθλήματα αλλά κανένα ως τώρα δεν έχει "διαβάσει" την προσωπικότητα μου. Από μικρό παιδί , δεν θα το έλεγα όνειρο αλλά επιθυμία! Είχα λοιπόν την επιθυμία να φτάσω κάπου ψηλά , δοκιμάζοντας λοιπόν τα όσα αθλήματα που έκανα κανένα δεν μου έδινε αυτό που ήθελα. Μέσα από το Muay Thai όμως, μου δόθηκε η ευκαιρία καθημερινά, να μαθαίνω την "Ιωάννα" ως αθλήτρια, αλλά και ως προσωπικότητα! Έχω μάθει πολλά και έχω να μάθω ακόμα περισσότερα και είναι ο λόγος που δεν θα σταματήσω να ασχολούμαι ποτέ με το συγκεκριμένο άθλημα!! Οι κόποι ανταμείβονται όταν προσπαθώ και αυτό μου δίνει το κίνητρο να πηγαίνω κάθε μέρα στις προπονήσεις και να δίνω όλο μου το είναι κάθε φορά!!!\n- Συναναστρεφόμενη καθημερινά με το αντίθετο φύλο, συναθλητές σου και μη, θα ήθελα να σε ρωτήσω ποια πιστεύεις ότι είναι η οπτική τους γωνία; Ποιο είναι το feedback που δέχεσαι και πως το αντιμετωπίζεις;\n- Προσωπικά δεν δίνω καμία σημασία στα σχόλια που ίσως δέχομαι!! Άλλωστε αν τα έπαιρνα στα σοβαρά δεν θα συνέχιζα να κάνω αυτό που κάνω... ίσα ίσα θα έλεγα το αντίθετο, μου δίνουν παραπάνω κίνητρο ώστε να καταφέρω ακόμα πιο πολλά από αυτά που ήδη μπορώ. Όσο για τον "μέσα" χώρο , δεν έχω κανένα μα κανένα παράπονο!! Από την πρώτη στιγμή που πάτησα το πόδι μου ένιωσα ότι αυτοί οι άνθρωποι θα με προσέχουν σαν να είμαι παιδί τους!! Τους ένιωσα σαν οικογένεια!! Άλλωστε, είμαστε μια οικογένεια. Το κλίμα μέσα είναι πολύ διαφορετικό από αυτό που θα μπορούσε κανείς να φανταστεί μιας και στην ομάδα Kydonas team υπάρχει το καλύτερο κλίμα διότι έχουν παλέψει για αυτό το κλίμα προπονητές με ΨΥΧΗ!\n- Δήμητρα είσαι μόλις 14 ετών! Να σε ρωτήσω, ποιες είναι οι σκέψεις σου και τα όνειρα σου κοιτάζοντας προς ένα χρονικά «αχανές» μέλλον με άπειρες πιθανότητες για αθλητικές επιτυχίες και εμπειρίες;\n- Ίσως το ότι είμαι μόνο 14 ετών μου αφήνει τα περιθώρια να είμαι λίγο απρόβλεπτη στα όνειρα μου. Εννοώ πως έχω ακόμα μέλλον μέχρι να κατασταλάξω. Σε αυτό όμως που θα μπορούσα να απαντήσω είναι για τους στόχους μου. Ιδανικά θα επιδιώξω από μένα ως Δήμητρα, να με φτάσω αθλητικά στο καλύτερο δυνατό σημείο που μπορώ, ακόμα και αν αυτό σημαίνει σε επαγγελματικό επίπεδο. Παρόλα αυτά θα ήθελα μελλοντικά να ακολουθήσω το Muay Thai αλλά να το κάνω να συνυπάρξει και μέσα στα πλαίσια κάποιων σπουδών.\n- Ο συνδυασμός προπόνησης, σχολείου και προσωπικών ασχολιών, είναι δύσκολος, είναι εύκολος και πως καταφέρνεις να τον χειριστείς καθημερινά;\n- Νομίζω πως δεν υπάρχει ευκολία και δυσκολία, αυτό άλλωστε αντικατοπτρίζει την θέληση του καθενός. Κάνοντας λοιπόν κάτι το οποίο αγαπώ μαθαίνω να το προσαρμόζω στο πρόγραμμα μου σωστά, έτσι ώστε να διαχειρίζομαι το φόρτο της καθημερινότητας μου τόσο σε σχολικό επίπεδο όσο σε προσωπικό και αθλητικό.\n- Κορίτσια η ερώτηση απευθύνεται και στις τρείς σας. Αν δια μέσου του Muay Thai σας δινόταν στη κάθε μία από εσάς μία μαγική ευκαιρία, ώστε με την ολοκλήρωση ενός αγώνα σας, να αλλάζατε κάτι σημαντικό, είτε σε προσωπικό, είτε σε τοπικό επίπεδο στη πόλη σας τα Χανιά, είτε παγκοσμίως γιατί όχι, τι θα ήταν αυτό που θα διορθώνατε;\n- (Ιωάννα): Θα προσπαθούσα να αλλάξω την έλλειψη σεβασμού από αθλητή προς αθλητή και ίσως να έδινα σε όλους τους αθλητές την οικονομική δυνατότητα που λείπει ως γνωστών από τους περισσότερους!\n- (Δήμητρα): Νομίζω δεν θα ήταν άλλο παρά να παροτρύνω κάποιον έξω από το ρινγκ να θέλει και να ενασχοληθεί ομοίως με οποιοδήποτε είδος πολεμικής τέχνης.\nΕυχαριστώ πολύ την ομάδα του Δημήτρη Κυδωνάκη από τα Χανιά για την παραχώρηση της συνέντευξης!


ΠΑΛΕΦΙΠ: Μόνο τυφλοί δεν είδαν ποιοι έκαναν τα επεισόδια - Ειδήσεις Newsit.gr\nNewsit / Αθλητικά / ΠΑΛΕΦΙΠ: Μόνο τυφλοί δεν είδαν ποιοι έκαναν τα επεισόδια\nΠΑΛΕΦΙΠ: Μόνο τυφλοί δεν είδαν ποιοι έκαναν τα επεισόδια\nΔημοσιεύθηκε: 20.03.2012 | 17:33\nΟ σύνδεσμος φιλάθλων του Παναθηναϊκού εξαπέλυσε επίθεση κατά των αρχών και της αστυνομίας, ενώ ξεκαθάρισε ότι θα στηρίξει την ομάδα και τους επενδυτές που θέλουν να βγάλουν την ΠΑΕ από το αδιέξοδο.\nΗ ανακοίνωση της ΠΑΛΕΦΙΠ:\n«Ο Παναθηναϊκός μας βάλλεται τις τελευταίες ώρες πανταχόθεν, καθώς πολιτεία, αστυνομία και αθλητικές αρχές βρήκαν το… εύκολο θύμα, για να ξεπλύνουν τις αμαρτίες τους. Η διακοπή του κυριακάτικου ντέρμπι «φορτώνεται» με χαρακτηριστική ευκολία στον μεγαλύτερο σύλλογο της Ελλάδας, θεωρώντας ότι με αυτό τον τρόπο θ’ αρχίσει η κάθαρση στο ελληνικό ποδόσφαιρο, θα «νικηθεί» η… βία και θα εφαρμοστεί μέχρι κεραίας ο νέος αθλητικός νόμος.\nΩστόσο μόνο τυφλοί δεν είδαν ότι στο ντέρμπι της Κυριακής το σύνολο των οπαδών του Παναθηναϊκού, από τους οργανωμένους μέχρι τους μεμονωμένους φιλάθλους δεν είχαν καμία συμμετοχή στα έκτροπα. Μόνο τυφλοί δεν είδαν ότι μια ομάδα, μαυροφορεμένων που βαφτίστηκαν εν μια νυκτί… Παναθηναϊκοί, μπήκαν στο γήπεδο για να διαλύσουν ότι βρουν μπροστά τους, να επιτεθούν στην αστυνομία και να τα βάλουν ακόμη και με οπαδούς του Παναθηναϊκού! Μόνο τυφλοί δεν είδαν ότι οι γνωστοί… μπαχαλάκηδες του συντάγματος, με την ανοχή της αστυνομίας και ανύπαρκτο έλεγχο, κατάφεραν να περάσουν μέσα στο γήπεδο, ένα… φορτηγό πολεμοφόδια, δίχως να τους πάρει χαμπάρι κανείς.\nΜόνο τυφλοί δεν είδαν ότι οι συγκεκριμένοι δεν ήρθαν στο γήπεδο για να ενισχύσουν τον Παναθηναϊκό, όπως έκαναν οι υπόλοιποι 55.000, αλλά με σκοπό να διακόψουν το παιχνίδι και να καταστρέψουν τον Παναθηναϊκό. Η δράση των … εξωγηπεδικών, δεν απαλλάσσει σε καμία περίπτωση την Αστυνομία αλλά και την πολιτεία από τις ευθύνες τους. Είναι πρωτοφανής η δράση και η πολιτική της Αστυνομίας, η οποία όλο το προηγούμενο διάστημα με συνεχής εφόδους στο κεντρικό σύνδεσμο του Ενιαίου Φορέα, φρόντιζε να στέλνει μηνύματα βεντέτας με τους οπαδούς του Παναθηναϊκού.\nΔεν μπορούμε να κατανοήσουμε για ποιο λόγο η Αστυνομία επέλεξε να κάνει δοκιμές χημικών, κατά την άφιξη των οπαδών του Παναθηναϊκού στον σταθμό του ΗΣΑΠ τρεις ώρες πριν από την έναρξη του ντέρμπι, χωρίς να συμβεί το παραμικρό! Δεν μπορούμε να κατανοήσουμε για ποιο λόγο η Αστυνομία επέλεξε να κάνει έφοδο στην Θύρα των οργανωμένων, την ώρα που όλοι οι οπαδοί του Παναθηναϊκού ήταν στις θέσεις τους.\nΗ ΠΑΛΕΦΙΠ καταδικάζει τις προμελετημένες εφόδους στον Ενιαίο Φορέα και καταδικάζει τη συνολική στάση της αστυνομίας, που κατάφερε ν’ αθωώσει τους «μπαχαλάκηδες» και να ρίξει όλη την ευθύνη στους 55.000 οπαδούς του Παναθηναϊκού! Εάν η πολιτεία είναι υπερήφανη για την στάση της, επειδή κατάφερε να μεταφέρει τους σαματατζήδες του Συντάγματος στο Ολυμπιακό στάδιο, τότε να της πούμε ότι κοιμάται τον ύπνο του δικαίου.\nΕάν η πολιτεία είναι υπερήφανη που το μεγαλύτερο στάδιο της χώρας είναι ξέφραγο αμπέλι, τότε να την αφήσουμε στον κόσμο της. Εάν η πολιτεία είναι υπερήφανη, με την αναξιοκρατία που έχει δημιουργήσει και εκτρέφει στους κόλπους της, τι να πούμε; Ο Παναθηναϊκός θα βρεθεί στο σκαμνί του κατηγορούμενου, για να απολογηθεί για ποιους; Για αυτούς που καταστρέφουν την Αθήνα και μένουν ατιμώρητοι;\nΟι αθλητικές αρχές τι έχουν να πουν; Τι απαντήσεις μπορούν να δώσουν για την εικόνα του ελληνικού ποδοσφαίρου; Ο κόσμος του Παναθηναϊκού παρά τον θυμό του, από τις διαδοχικές προκλήσεις της Λίγκας και των αθλητικών αρχών (με τις μεταθέσεις αγωνιστικών, τις αλλαγές προγράμματος για να ξεκουραστούν οι αντίπαλοι του Παναθηναϊκού, τις απίθανες αναβολές αγώνων του Κυπέλλου και τα συνεχόμενα διαιτητικά λάθη πάντα σε βάρος του Παναθηναϊκού), έδειξε μια μοναδική αυτοσυγκράτηση ενδεικτική της νοοτροπίας, αλλά και του υψηλού αισθήματος ευθύνης απέναντι στην ομάδα του.\nΌσοι έχουν σπείρει θύελλες τόσα χρόνια με τα εκτρώματα της Ριζούπολης, τα περσινά του Καραϊσκάκης, τις παράγκες και τις… κασέτες, θέλουν να θερίσουν θύελλες στην πλάτη του Παναθηναϊκού. Ο κόσμος του Παναθηναϊκού θα στηρίξει την ομάδα και θα στηρίξει τους επενδυτές που θέλουν να βγάλουν την ομάδα από αυτό το δύσκολο μονοπάτι.»


eisodima - OIKONOMIKA NEA: Όλες οι αλλαγές στο κοινωνικό μέρισμα - Τα νέα κριτήρια για τη χορήγησή του\nΌλες οι αλλαγές στο κοινωνικό μέρισμα - Τα νέα κριτήρια για τη χορήγησή του\nΤα κριτήρια περιγράφονται αναλυτικά σε νομοτεχνικές βελτιώσεις οι οποίες κατατέθηκαν στη Βουλή από τον υπουργό Οικονομικών Ευκλείδη Τσακαλώτο, όπου ορίζεται ότι ως «ευάλωτο νοικοκυριό» νοείται το σύνολο των προσώπων που διαμένουν κάτω από την ίδια στέγη, συμπεριλαμβανομένων και των φιλοξενούμενων ατόμων. Αναλυτικά, τα κριτήρια καταβολής του επιδόματος είναι τα ακόλουθα:\n3. Κινητή περιουσία. Το συνολικό ύψος των καταθέσεων όλων των μελών του νοικοκυριού σε όλα τα πιστωτικά ιδρύματα της χώρας ή του εξωτερικού, ή και η τρέχουσα αξία μετοχών, ομολόγων κ.λπ. όπως προκύπτουν από τις ηλεκτρονικές διασταυρώσεις δεν μπορεί να υπερβαίνει το ποσό των 9.000 ευρώ για τα νοικοκυριά με ένα μέλος. Το ποσό αυτό, θα αυξάνεται για κάθε προστατευόμενο μέλος, με τρόπο ο οποίος θα προσδιοριστεί με την έκδοση σχετικής υπουργικής απόφασης. Από τις διατάξεις προκύπτει ότι θα υπάρχει και ανώτατο όριο τόκων καταθέσεων, το οποίο θα προσδιορίζεται με μαθηματικό τύπο ως εξής: ετήσιος τόκος = 9.000 επί κλίμακα ισοδυναμίας νοικοκυριού επί μέσο ετήσιο καταθετικό επιτόκιο 2016 δια εκατό.\n4. Κριτήριο διαμονής. Ο δικαιούχος του κοινωνικού μερίσματος πρέπει να διαμένει μόνιμα και νόμιμα στην ελληνική επικράτεια για τα τελευταία πέντε χρόνια, όπως αυτό προκύπτει από τις φορολογικές του δηλώσεις της τελευταίας πενταετίας. Ο δικαιούχος οφείλει να είναι ασφαλισμένος τουλάχιστον μια φορά σε οποιονδήποτε φορέα κύριας ασφάλισης, και για χρόνο ασφάλισης μεγαλύτερο του ενός μηνός μέχρι και 31 -10-2017, όπως αυτό προκύπτει από το μητρώο Άμεσα Ασφαλισμένων και Συνταξιούχων του ΕΦΚΑ. Ο δικαιούχος και όλα τα ενήλικα μέλη του νοικοκυριού πρέπει να έχουν υποβάλει δηλώσεις φορολογίας εισοδήματος φορολογικού έτους 2016, εφόσον έχουν υποχρέωση.\n· Δηλώνουν δαπάνες για οικιακούς βοηθούς, δασκάλους, οδηγούς αυτοκινήτων και λοιπό προσωπικό, όπως αυτές προσδιορίζονται στους αντίστοιχους κωδικούς του εντύπου Ε1.


Η διαταραχή του ρυθμού αναπνοής και η σημασία που έχει για την υγεία του οργανισμού – Πνοή Buteyko\nΗ διαταραχή του ρυθμού αναπνοής…\nΑς εξετάσουμε τις αιτίες που ο βασικός μας μηχανισμός τις επιβίωσης απορυθμίζεται. Είμαστε εφοδιασμένοι από τη φύση έτσι ώστε να μπορούμε να αντεπεξέλθουμε επιτυχώς σε σύντομες στρεσογόνες καταστάσεις, ο οργανισμός μας όμως δεν είναι σε θέση να διαχειριστεί το καθημερινό, χρόνιο στρες.\nΤο συνεχές στρες επηρεάζει καταλυτικά τον ρυθμό, την συχνότητα και το βάθος της αναπνοής, απορρυθμίζοντάς την σε μόνιμη βάση. Άλλος παράγοντας είναι οι διατροφικές συνήθειες και προπάντων η κατανάλωση μεγάλων γευμάτων.\nΕπίσης, το γεγονός ότι είμαστε πλέον περιορισμένοι σε κλειστούς χώρους και δεν ερχόμαστε σε επαφή με την φύση και τον καθαρό αέρα. Η γυμναστική και γενικότερα η κίνηση λείπουν σε μεγάλο βαθμό από τη ζωή μας. Η εσφαλμένη πεποίθηση ότι οι βαθιές αναπνοές οξυγονώνουν το σώμα, ενώ ισχύει ακριβώς το αντίθετο.\nΗ μόλυνση του περιβάλλοντος συμβάλλει επιπλέον στην διαταραχή του αναπνευστικού ρυθμού. Όταν η αναπνοή μας βγαίνει από τον φυσιολογικό της κύκλο, πολλά αγγεία κλείνουν ή στενεύει η διάμετρός τους με αποτέλεσμα ορισμένα από τα τρισεκατομμύρια κύτταρά μας να μην μπορούν να προσλάβουν οξυγόνο και τροφή, αλλά ούτε να βρουν δίοδο για να διώξουν τα άχρηστα προϊόντα του μεταβολισμού. Η συσσώρευση τοξινών ισοδυναμεί με ασθένεια.\nΕπίσης, η έλλειψη οξυγόνου και θρεπτικών συστατικών εξαναγκάζει τα κύτταρα σε δυσλειτουργία και πρόωρο θάνατο. Όσο πιο αργά και αθόρυβα αναπνέουμε από τη μύτη, τόσο περισσότερα αγγεία ανοίγουν στο σώμα μας και συνεπώς βελτιώνεται η κυκλοφορία του αίματος. Τι σημαίνει αυτό; Ότι τα κύτταρά μας θα προσλαμβάνουν οξυγόνο, νερό και θρεπτικά συστατικά και όπως εξίσου σημαντικό είναι το γεγονός ότι θα μπορούν να αποβάλλουν επιτυχώς τις τοξίνες τους.\nΓια να επιτευχθεί επομένως η κατάσταση της υγείας, είναι απαραίτητη η επαναφορά της φυσιολογικής αναπνοής. Ο αναπνευστικός μηχανισμός ρυθμίζεται με την πρακτική εφαρμογή απλών αναπνευστικών ασκήσεων που επιδρούν άμεσα στο κέντρο της αναπνοής του εγκεφάλου. Ο Δρ. Konstantin Buteyko που ασχολήθηκε εκτεταμένα με τον ανθρώπινο μηχανισμό της αναπνοής, δίδαξε μια σειρά αναπνευστικών ασκήσεων που μπορούν να επιδρούν άμεσα στο αναπνευστικό κέντρο και να επαναφέρουν σταδιακά την αναπνοή στο φυσιολογικό.


ΕΤΥΜΟΛΟΓΙΑ ΤΗΣ ΛΕΞΗΣ ΦΙΛΟΣΟΦΙΑ | ΑΘΡΗΣΚΟΣ\nΑΘΡΗΣΚΟΣ > φιλοσοφία > ΕΤΥΜΟΛΟΓΙΑ ΤΗΣ ΛΕΞΗΣ ΦΙΛΟΣΟΦΙΑ\n« Οι αρχαίοι Έλληνες φιλόσοφοι ήταν Χριστιανοί πριν την έλευση του Χριστού!\nΟ άνθρωπος, δημιουργός του εαυτού του »\nΔημοσίευση άρθρου: 20 Ιανουαρίου 2013,7:22 πμ. | 140 εμφανίσεις | 8 Σχόλια | από stauros\nΟι Φυσικοί ήταν λοιπόν οι πρώτοι φιλόσοφοι, οι οποίοι απάλλαξαν τις ερμηνείες από τις επεμβάσεις των θεών. Κατόπιν οι Σοφιστές απάλλαξαν τις ανθρώπινες υπάρξεις και σχέσεις από τους Θεούς. Κι αν δεν ακολουθούσε εκείνος ο θεόπληκτος Πλάτων, ο οποίος ανασύνταξε την δεισιδαιμονία και την θεολογία, ο κόσμος σήμερα θα ήταν πολύ διαφορετικός.\nΚοντολογίς, τίποτε πλέον δεν μπορεί να ανήκει στην σφαίρα της φιλοσοφίας αν δεν γίνεται με επιστημονικές προδιαγραφές. Φλιτζάνι μπορεί να βλέπει ο οποιοσδήποτε. Η επιστήμη όμως απαιτεί μεγάλο κόπο, τον οποίο οι περισσότεροι δεν είναι σε θέση να καταβάλλουν.\nΑυτοί λοιπόν που δεν μπορούν να καταβάλλουν τον κόπο αυτόν, αλλά θέλουν να σχετίζονται με την φιλοσοφία, ψάχνουν για αποκαλυπτικές εμπειρίες. Είτε ως μοναχοί, είτε ως κοσμοκαλόγεροι, είτε ως ενδοσκοπούμενοι.\nΗ στοιχειώδεις γνώσεις της φυσικής, μαθηματικών, χημείας… της ιστορίας, των θρησκειών και της γεωγραφίας, είναι πλέον τα εργαλεία του φιλοσόφου. Όλα τα υπόλοιπα είναι φτηνές δικαιολογίες ράθυμων ανθρώπων. Η τεμπελιά είναι αθάνατη ιδιότητα των ατόμων του ανθρωπίνου είδους.\nΜε λίγα λόγια μόνο ένας στοιχειωδώς μορφωμένος άνθρωπος δικαιούται να γίνει εραστής της πανέμορφης Φιλοσοφίας. Για τον απλούστατο λόγο: η Φιλοσοφία απεχθάνεται τους αμόρφωτους, τους ιδεόπληκτους, τους θρήσκους, τους τεμπέληδες…\nΗ Φιλοσοφία δεν αποκαλύπτεται, αλλά κατακτάται. Ελάχιστοι είναι αυτοί που μπορούν να αντέξουν την έρευνα, μεταξύ των άλλων, και μέσα στο παχύ της έντερο, για να δουν με τι τροφές θρέφεται.\nφιλοσοφία γλώσσα-ετυμολογία, φιλοσοφία\nΜόνιμος σύνδεσμος σε αυτό το άρθρο: http://athriskos.gr/1443/\n20 Ιανουαρίου 2013 στις 10:48 πμ\t(UTC 3) Σύνδεση με αυτό το σχόλιο\n«Κοντολογίς, τίποτε πλέον δεν μπορεί να ανήκει στην σφαίρα της φιλοσοφίας αν δεν γίνεται με επιστημονικές προδιαγραφές.»\nΤο γνωρίζω αυτό το επιχείρημα, για αυτό στο άλλο άρθρο έβαλα τον τίτλο «Η σοφία…» και όχι «Η φιλοσοφία…». Και το έκανα αυτό διότι ξέρω πόσο ευαίσθητοι είναι όλοι αυτοί που ασχολούνται με την αρχαία ελληνική φιλοσοφία. Θεωρούν ως φιλοσοφία μόνο αυτά που θεωρούν δικά τους. Δεκτόν, κανένα πρόβλημα. Σωστός και ο τίτλος του άρθρου μου πιστεύω.\n20 Ιανουαρίου 2013 στις 11:02 πμ\t(UTC 3) Σύνδεση με αυτό το σχόλιο\nTony έγραψες «…όλοι αυτοί που ασχολούνται με την αρχαία ελληνική φιλοσοφία. Θεωρούν ως φιλοσοφία μόνο αυτά που θεωρούν δικά τους…».\nΤίποτε δεν θεωρώ δικό μου.\nΠρέπει να σου πω ότι μου έτυχε πριν ασχοληθώ με την ελληνική φιλοσοφία να μελετήσω το κατά δύναμιν πρώτα τις Ανατολικές. Ήταν τότε τέτοιο το κλίμα της εποχής, κατά την δεκαετία του 70.\nΔεν έχω διάθεση να ξεχωρίσω τις φιλοσοφίες του κόσμου σε ανώτερες και κατώτερες. Μόνο να τις ιεραρχήσω θέλω σύμφωνα με τα στάδια εξέλιξης μέσα στον χρόνο.\nΟι Έλληνες πρώτα είχαν σε υπόληψη του σοφούς, μετά τους φιλοσόφους και τέλος τους επιστήμονες.\nΤο στάδιο των σοφών προηγείται και είναι ασφαλώς παρωχημένης εποχής. Βλέπεις όμως ότι οι ανατολίτες επιμένουν στο πρωταρχικό στάδιο των σοφών και της σοφίας τους. Με γειά τους με χαρά τους. Εμένανε όμως δεν μου χρειάζεται και τόσο, παρά μόνον ως γνώση και ενημέρωση. Δεν θα καθίσω να το εφαρμόσω. Τυχαίνει να απεχθάνομαι τις αποκαλύψεις απ’ όπου κι αν προέρχονται.\n20 Ιανουαρίου 2013 στις 11:31 πμ\t(UTC 3) Σύνδεση με αυτό το σχόλιο\nΔεν νομίζω ότι υπάρχει ιεράρχηση, πέρα από ότι υπάρχει μέσα στο μυαλό μας. Όπως δεν υπάρχει και νομοτέλεια και αναγκαστικά στάδια εξέλιξης. Πάλι και αυτά μέσα στο μυαλό μας είναι. Υπάρχει μια συνεχής ανταλλαγή ιδεών και και αντιγραφή φυσικά. Νομίζω ότι η ύψωση διαχωριστικών γραμμών μάλλον περισσότερο κακό κάνει παρά καλό. Χώρια το ότι δίνει καλή δικαιολογία στους αδαείς να φανατίζονται, να συσπειρώνονται και ενίοτε να κάνουν και καμιά ιερά εξέταση\nΟύτε αποκάλυψη υπάρχει, αντίληψη, πέστο ή συνειδητοποίηση.\nΠάντως όπως θα δεις και σε σχόλιό μου (περιμένω να εγκριθεί!) στο άλλο άρθρο, κάθε άλλο από έλλειψη σε επιστήμονες είχαν οι ανατολίτες.\n(Αυτό με το «εφαρμόζω» δεν το καταλαβαίνω, δηλαδή τι πρέπει να κυκλοφοράμε με ταμπέλες στο δρόμο ή με διαφορετικά ρούχα; Και αν κάποιος παρεκτρέπεται από τον κανόνα να τον συνεφέρνουμε; Να επαναφέρουμε και τον νόμο 4000/1958; Έλα σε πειράζω, αφού και εσύ μερικές φορές κάθεσαι και γελάς μπροστά στην οθόνη του υπολογιστή με αυτά που διαβάζεις.)\n20 Ιανουαρίου 2013 στις 11:37 πμ\t(UTC 3) Σύνδεση με αυτό το σχόλιο\nTony, όταν εγκριθεί το πρώτο σχόλιο κάποιου επισκέπτη, μετά όλα τα επόμενα περνάνε αμέσως. Κάτι όμως συμβαίνει και μερικές φορές τα κρατάει προς έγκριση. Θα το διορθώσουμε κάποια στιγμή.\nΓια το σχόλιο θα σου απαντήσω αργότερα διότι τώρα πρέπει να φύγω από τον υπολογιστή.\n20 Ιανουαρίου 2013 στις 3:47 μμ\t(UTC 3) Σύνδεση με αυτό το σχόλιο\n«το να ξεφουρνίσεις τη φρασούλα «επιστημονική προδιαγραφή» δεν λέει πολλά». Ταδε εφη: Tony Manero\n20 Ιανουαρίου 2013 στις 3:57 μμ\t(UTC 3) Σύνδεση με αυτό το σχόλιο\nΑυτό βάλτο καλά μέσα στο μυαλό σου.\n20 Ιανουαρίου 2013 στις 4:44 μμ\t(UTC 3) Σύνδεση με αυτό το σχόλιο\nχαχ χαχ χαχα\n20 Ιανουαρίου 2013 στις 3:55 μμ\t(UTC 3) Σύνδεση με αυτό το σχόλιο\n«Ο τρόπος είναι ο άνθρωπος». Αλαίν ντε Μπενουά.


54 Cafe, Νεβάδα - Κριτικές εστιατορίων - TripAdvisor\nΝεβάδα: Όλα τα εστιατόρια Νεβάδα: Δημοφιλείς κουζίνες\n54 Cafe, Νεβάδα\nΗνωμένες Πολιτείες Μιζούρι Νεβάδα Εστιατόρια σε Νεβάδα 54 Cafe\nΝο 6 από 22 στην κατηγορία Εστιατόρια για: Νεβάδα €\nΑμερικανική, Kαφέ 540 N Subway Blvd, Νεβάδα, MO 64772-2786+1 417-667-4581\nΝα εμφανιστούν επίσης ΧάρτηςΔορυφορικός Έχει γίνει παύση των ενημερώσεων χάρτη. Μεγεθύνετε για προβολή ενημερωμένων πληροφοριών. Επαναφορά ζουμ Γίνεται ενημέρωση του χάρτη… Επιστροφή στον χάρτη Επισκόπηση 4,0 40 κριτικέςΕξαιρετικό22%Πολύ καλό47%Μέτριο20%Ανεπαρκές10%Πολύ κακό0%13 Μαρ 2017“Very good breakfasts, very casual and friendly”25 Ιουλ 2016“Great little hometown cafe!”Ώρες εστιατορίου + Προσθήκη ωρώνΚΟΥΖΙΝΕΣ Αμερικανική, KαφέΤΙΜΗ €ΛΕΠΤΟΜΕΡΕΙΕΣ 540 N Subway Blvd, Νεβάδα, MO 64772-2786ΥπηρεσίαΦαγητόΑξίαΑτμόσφαιραΌλες οι λεπτομέρειες Βελτίωση αυτής της καταχώρισης\nΒαθμολογία ταξιδιωτών Εξαιρετικό9Πολύ καλό19Μέτριο8Ανεπαρκές4Πολύ κακό0Τύπος ταξιδιώτηΟικογένειεςΖευγάριαΜόνος-ηΕπαγγελμ. ταξίδιΦίλοιΠερίοδος του χρόνου Μάρ.-ΜάιοςΙούν.-Αύγ.Σεπ.-Νοέμ.Δεκ.-Φεβ.Γλώσσα Όλες οι γλώσσες Ελληνικά (20)Αγγλικά (40)Γλώσσα Ελληνικά (20)Αγγλικά (40)\nΑυτή η κριτική μεταφράστηκε μηχανικά από τα Αγγλικά Τι είναι αυτό; Με σκοπό την καλύτερη ενημέρωσή σας από τον μεγαλύτερο δυνατό αριθμό ταξιδιωτών, αυτή η κριτική μεταφράστηκε αυτόματα στα ελληνικά και ενδέχεται να μην αντιστοιχεί πλήρως στο πρωτότυπο. Ελπίζουμε ότι θα σας βοηθήσει να προγραμματίσετε το ταξίδι σας. Να εμφανίζονται μηχανικές μεταφράσεις; ΝαιΌχι265walterj6Η κριτική γράφτηκε 13 Μαρτίου 2017 Very good breakfasts, very casual and friendlyΠώς ήταν αυτή η μετάφραση;Ευχαριστούμε για την υποβολή της διόρθωσης. Εξετάζουμε την πρότασή σας. Βαθμολογήστε τηνΚαλή OK Κακή Βελτίωση μετάφρασης Σας ευχαριστούμε για τη βαθμολογία σας\nΑυτή η κριτική μεταφράστηκε μηχανικά από τα Αγγλικά Τι είναι αυτό; Με σκοπό την καλύτερη ενημέρωσή σας από τον μεγαλύτερο δυνατό αριθμό ταξιδιωτών, αυτή η κριτική μεταφράστηκε αυτόματα στα ελληνικά και ενδέχεται να μην αντιστοιχεί πλήρως στο πρωτότυπο. Ελπίζουμε ότι θα σας βοηθήσει να προγραμματίσετε το ταξίδι σας. Να εμφανίζονται μηχανικές μεταφράσεις; ΝαιΌχιMarilyn N626Η κριτική γράφτηκε 29 Ιανουαρίου 2017 μέσω κινητής συσκευής BreakfastΠερισσότεραΠώς ήταν αυτή η μετάφραση;Ευχαριστούμε για την υποβολή της διόρθωσης. Εξετάζουμε την πρότασή σας. Βαθμολογήστε τηνΚαλή OK Κακή Βελτίωση μετάφρασης Σας ευχαριστούμε για τη βαθμολογία σας\nΑυτή η κριτική μεταφράστηκε μηχανικά από τα Αγγλικά Τι είναι αυτό; Με σκοπό την καλύτερη ενημέρωσή σας από τον μεγαλύτερο δυνατό αριθμό ταξιδιωτών, αυτή η κριτική μεταφράστηκε αυτόματα στα ελληνικά και ενδέχεται να μην αντιστοιχεί πλήρως στο πρωτότυπο. Ελπίζουμε ότι θα σας βοηθήσει να προγραμματίσετε το ταξίδι σας. Να εμφανίζονται μηχανικές μεταφράσεις; ΝαιΌχιFordyce5Rangiora, Νέα Ζηλανδία2Η κριτική γράφτηκε 24 Ιανουαρίου 2017 Out standing serviceΠερισσότεραΠώς ήταν αυτή η μετάφραση;Ευχαριστούμε για την υποβολή της διόρθωσης. Εξετάζουμε την πρότασή σας. Βαθμολογήστε τηνΚαλή OK Κακή Βελτίωση μετάφρασης Σας ευχαριστούμε για τη βαθμολογία σας\nBRAD FCHERRY10Η κριτική γράφτηκε 25 Δεκεμβρίου 2016 μέσω κινητής συσκευής Breakfast for out of towners!Μετάφραση Google ΠερισσότεραΕυχαριστούμε, BRAD F Susan V182Η κριτική γράφτηκε 8 Οκτωβρίου 2016 μέσω κινητής συσκευής 30th anniversary tripΜετάφραση Google ΠερισσότεραΕυχαριστούμε, Susan V Billy BEl Dorado Springs657Η κριτική γράφτηκε 7 Οκτωβρίου 2016 Old stand byΜετάφραση Google ΠερισσότεραΕυχαριστούμε, Billy B Kathey CBranson, Μιζούρι3211Η κριτική γράφτηκε 14 Αυγούστου 2016 Local hangoutΜετάφραση Google ΠερισσότεραΕυχαριστούμε, Kathey C Αυτή η κριτική μεταφράστηκε μηχανικά από τα Αγγλικά Τι είναι αυτό; Με σκοπό την καλύτερη ενημέρωσή σας από τον μεγαλύτερο δυνατό αριθμό ταξιδιωτών, αυτή η κριτική μεταφράστηκε αυτόματα στα ελληνικά και ενδέχεται να μην αντιστοιχεί πλήρως στο πρωτότυπο. Ελπίζουμε ότι θα σας βοηθήσει να προγραμματίσετε το ταξίδι σας. Να εμφανίζονται μηχανικές μεταφράσεις; ΝαιΌχιThomas EΤάλσα, Οκλαχόμα12343Η κριτική γράφτηκε 25 Ιουλίου 2016 Great little hometown cafe!ΠερισσότεραΠώς ήταν αυτή η μετάφραση;Ευχαριστούμε για την υποβολή της διόρθωσης. Εξετάζουμε την πρότασή σας. Βαθμολογήστε τηνΚαλή OK Κακή Βελτίωση μετάφρασης Σας ευχαριστούμε για τη βαθμολογία σας\nΑυτή η κριτική μεταφράστηκε μηχανικά από τα Αγγλικά Τι είναι αυτό; Με σκοπό την καλύτερη ενημέρωσή σας από τον μεγαλύτερο δυνατό αριθμό ταξιδιωτών, αυτή η κριτική μεταφράστηκε αυτόματα στα ελληνικά και ενδέχεται να μην αντιστοιχεί πλήρως στο πρωτότυπο. Ελπίζουμε ότι θα σας βοηθήσει να προγραμματίσετε το ταξίδι σας. Να εμφανίζονται μηχανικές μεταφράσεις; ΝαιΌχιMrsSibonaSullivan, Μιζούρι223Η κριτική γράφτηκε 2 Ιουνίου 2016 Best pancakes in NevadaΠερισσότεραΠώς ήταν αυτή η μετάφραση;Ευχαριστούμε για την υποβολή της διόρθωσης. Εξετάζουμε την πρότασή σας. Βαθμολογήστε τηνΚαλή OK Κακή Βελτίωση μετάφρασης Σας ευχαριστούμε για τη βαθμολογία σας\nΑυτή η κριτική μεταφράστηκε μηχανικά από τα Αγγλικά Τι είναι αυτό; Με σκοπό την καλύτερη ενημέρωσή σας από τον μεγαλύτερο δυνατό αριθμό ταξιδιωτών, αυτή η κριτική μεταφράστηκε αυτόματα στα ελληνικά και ενδέχεται να μην αντιστοιχεί πλήρως στο πρωτότυπο. Ελπίζουμε ότι θα σας βοηθήσει να προγραμματίσετε το ταξίδι σας. Να εμφανίζονται μηχανικές μεταφράσεις; ΝαιΌχιBill DOlathe, Κάνσας9831Η κριτική γράφτηκε 24 Μαΐου 2016 Great BreakfastΠερισσότεραΠώς ήταν αυτή η μετάφραση;Ευχαριστούμε για την υποβολή της διόρθωσης. Εξετάζουμε την πρότασή σας. Βαθμολογήστε τηνΚαλή OK Κακή Βελτίωση μετάφρασης Σας ευχαριστούμε για τη βαθμολογία σας\nΕνημέρωση καταχώρισης… Στην περιοχή Κοντινά εστιατόριαWhite Grill86 κριτικές 0,83 χλμ μακριά Los Sauces32 κριτικές 0,61 χλμ μακριά Iguana Azul Mexican Restaurant78 κριτικές 1,5 χλμ μακριά Κοντινά αξιοθέαταBushwhacker Museum19 κριτικές 1,52 χλμ μακριά Big Mouth5 κριτικές 28,25 χλμ μακριά Opera House Theater6 κριτικές 28,37 χλμ μακριά Fort Scott National Historic Site132 κριτικές 31,97 χλμ μακριά Ερωτήσεις & ΑπαντήσειςΛάβετε γρήγορα απαντήσεις από το προσωπικό του 54 Cafe και από προηγούμενους επισκέπτες.Σημείωση: η ερώτησή σας θα δημοσιευθεί στη σελίδα Ερωτήσεις & Απαντήσεις.Οδηγίες δημοσίευσηςΥποβολήΕπαλήθευση: Βελτίωση αυτής της καταχώρισης\n540 N Subway Blvd, Νεβάδα, MO 64772-2786 Τοποθεσία:


Πόσα χρήματα παίρνει η Khaleesi και η παρέα της στο Game of Thrones - TV\nΠόσα χρήματα παίρνει η Khaleesi και η παρέα της στο Game of Thrones\nAskmen Greece > Ψυχαγωγία > TV > Πόσα χρήματα παίρνει η Khaleesi και η παρέα της στο Game of Thrones\nΕίναι πάρα πολλά τα λεφτά στο Game of Thrones.\n«Σκάει» η είδηση λοιπόν ότι το καστ του Game of Thrones πληρώνεται για κάθε επεισόδιο τόσα όσα εσύ δεν θα μπορέσεις να βγάλεις, ούτε δουλεύοντας είκοσι χρόνια. Ε, όσο και να το φανταζόσουν, ένα ποτάκι το χρειάζεσαι για να πάνε κάτω τα φαρμάκια.\nΤα αστρονομικά ποσά με τα οποία αμείβονται οι σταρ της τηλεοπτικής σειράς – φαινόμενο του HBO αποκαλύφθηκαν μέσα από έρευνα που διεξήγαγε το Variety σχετικά με τους πιο ακριβοπληρωμένους ηθοποιούς της μικρής οθόνης. Και στην κατηγορία των δραματικών σειρών, οι Peter Dinklage (Tyrion Lannister), Lena Headey (Cersei Lannister), Kit Harington (Jon Snow), Emilia Clarke (Daenerys Targaryen) και Nikolaj Coster-Waldau (Jaime Lannister) δίνουν ρέστα.\nΦιγουράρουν και οι πέντε στην τέταρτη θέση της λίστας, έχοντας για παρέα τον Kevin Spacey του House of Cards. Καθείς από τους πρωταγωνιστές καθαρίζει 500 χιλιάδες δολάρια -όχι το χρόνο, κουτό αγόρι- αλλά το επεισόδιο. Κατέβασε άλλο ένα τώρα.\nΚαι το ερώτημα που προκύπτει τώρα είναι: «Για πόσο ακόμα άραγε θα βάζουν στην τσέπη μισό εκατομμυριάκι τη φορά;».\nΤον προηγούμενο μήνα, η Sophie Turner, η Sansa Stark του GOT, πρόδωσε σε συνέντευξή της ότι πολλοί ακόμη αναμένεται να πεθάνουν στην 7η σεζόν, η οποία θα κάνει πρεμιέρα το καλοκαίρι του 2017, αντί για το συνηθισμένο άνοιγμά της κάθε Απρίλιο. «Ακολουθεί ακόμη μία σεζόν, η 8η... Όχι όμως για όλους μας», δήλωσε η Turner.


Οικοσελίδα > Lifestyle > Σχέσεις και Σεξ > Πώς θα κάνεις τη μητέρα του να σε αγαπήσει!\nΟι σχέσεις «νύφης- πεθεράς» χαρακτηρίζονται συνήθως δύσκολες, και η αγωνία των κοριτσιών, όταν είναι να γνωρίσουν τη μαμά του καλού τους, πάντα κορυφώνεται! Πρέπει να κερδίσουν τις εντυπώσεις!\nΕσύ, όμως, δεν χρειάζεται να αγχωθείς. Υπάρχουν τρόποι για την κάνεις να σε αγαπήσει απ’ την πρώτη στιγμή:\nΡώτα την πράγματα για τον εαυτό της\nΕίναι ένα πολύ καλός τρόπος για να ανοίξεις συζήτηση μαζί της και να την προσεγγίσεις. Ακόμα και τα πιο ντροπαλά άτομα, αρέσκονται να μιλούν για τον εαυτό τους, όταν κάποιος τους ρωτήσει ευθέως. Και φυσικά, δείξε ενδιαφέρον σ’ αυτά που λέει, άκου την προσεχτικά, κάτι θα καταλάβεις για τον χαρακτήρα και την προσωπικότητά της.\nΔείξε καλή διάθεση\nΑς πούμε ότι αυτή είναι η πρώτη συνάντηση μαζί της, μην αφήσεις τον σύντροφό σου να μιλάει μόνος του. Δείξε ότι θέλεις να την γνωρίσεις, θέλεις να τα πάτε καλά, είσαι χαρούμενη μ’ αυτή τη συνάντηση. Δείξε ενδιαφέρον σ’ αυτά που λέει- ακόμα και αν δεν έχουν για σένα.\nΠρόσφερε τη βοήθειά σου\nΑν βρεθείτε στο σπίτι της, γιατί σας έχει καλέσει για φαγητό, καλό θα ήταν να την ρωτήσεις πως μπορείς να την βοηθήσεις στην προετοιμασία. Είναι μια ευγενική κίνηση που θα εκτιμηθεί, ακόμα και αν επιμένει να μην κάνεις τίποτα. Γενικά, δείξε προθυμία να την βοηθήσεις σε πράγματα.\nΔεν είπαμε να υπερβάλλεις, αλλά αν πραγματικά αξίζει κάτι, π.χ. είναι πολύ ωραίο το φαγητό που μαγείρεψε ή αυτό που φοράει, μη διστάσεις να πεις τον καλό λόγο. Επίσης, προσπάθησε να είσαι συγκεκριμένη σ’ αυτό για το οποία θα της κάνεις κομπλιμέντο, απέφυγε κάτι γενικό- καλύτερα για παράδειγμα να πεις πόσο σ’ αρέσει το άρωμα της παρά γενικά πόσο ωραία είναι!\nΚαν’ της ένα δώρο\nΜην πας με άδεια χέρια στο σπίτι της. Μπορείς να ρωτήσεις τον σύντροφό σου τι της αρέσει και να κάνεις το δώρο πιο προσωπικό. Με το να της κάνεις ένα δώρο, σημαίνει ότι δείχνεις την εκτίμησή σου σε εκείνη κατ’ αρχάς ως οικοδέσποινα.\nΚράτα την επαφή\nΜετά την πρώτη συνάντηση, δεν σημαίνει ότι σταματάς και την επικοινωνία σου μαζί της- σαν να έβγαλες δηλαδή την υποχρέωση. Μπορείς να ανταποδώσεις με ένα δείπνο στο σπίτι σου ή με τηλεφώνα για να ευχαριστήσεις και να δείξεις ενδιαφέρον για το τι κάνει. Έτσι, σταδιακά θα χτίσεις μαζί της μια επικοινωνία.


Δύσκολα μπορεί κανείς να επιλέξει ανάμεσα στα δύο ορεινά χωριά των Τρικάλων- αν πάντως πάει στο ένα, θα πάει και στο άλλο. Καλοφαγάδες από όλη την Ελλάδα ανεβαίνουν εδώ για γκουρμέ κρεατοφαγία σε εστιατόρια που μοσχοβολούν κανέλα και γλυκό κόκκινο πιπέρι. Αυθεντικοί ταξιδευτές έρχονται για να φορέσουν το βαρύ παλτό που δεν μπορούν να βάλουν πουθενά αλλού, για να νιώσουν άνθρωποι κανονικοί, κάνοντας σαμποτάζ στην πολυδιαφημισμένη φιλοσοφία των εναλλακτικών. Τους αρκεί η μυρωδιά του καμένου ξύλου και της βρεγμένης γης, τ’ άλογα στα λιβάδια και τα έλατα που μόλις πιάσει και χειμωνιάσει για τα καλά, μετατρέπονται σε ολόλευκα ζαχαρωτά. Στην Ελάτη οι ξενώνες έχουν ανάψει τα τζάκια τους, στις ταβέρνες σερβίρεται κυνήγι και ζεστές σούπες και στα cafe η κουβερτούρα λιώνει στο μπρίκι για να γίνει μαγικό ρόφημα σοκολάτας. Τα άλογα βόσκουν στις πλαγιές του Κόζιακα και στα λιβάδια περιμένοντας αυτούς που θα ανταλλάξουν την πίστα του σκι με μια εμπειρία ιππασίας.\nΕίναι σχεδόν υποχρεωτικό να ακολουθήσεις τις καταπληκτικές διαδρομές, να δεις το πέρα από κάθε φαντασία μοναστήρι του Τίμιου Σταυρού στα Δολιανά, να περπατήσεις δίπλα στα παλιά πέτρινα γεφύρια και τους καταρράκτες στην Παλιοκαριά, να φτάσεις μέχρι την θέση Τρία Ποτάμια για ψυχοθεραπεία στη φύση και να ξεκουραστείς σε κάποιο από τα ξεχασμένα καφενεδάκια της διαδρομής σου. Ακόμα πιο ψηλά στα 1.100 μέτρα υψόμετρο, το Περτούλι έχει να διηγηθεί μπόλικα χειμωνιάτικα παραμύθια σε ένα σκηνικό από πέτρινα σπίτια, κόκκινες στέγες, στριφογυριστά ποταμάκια, πανύψηλα έλατα και απάτητο χιόνι. Γραφικό και υπέροχο ανάμεσα στο ελατόδασος και το χιονοδρομικό, το Περτούλι αποτελεί την ελίτ των χωριών που κατοικούν σε αυτό το ξεχωριστό, αλπικό τοπίο της νότιας Πίνδου. Οι ταξιδιώτες την ημέρα σκορπίζονται σε ιδιωτικές διαδρομές, συντονίζονται στην κοινή μοίρα της νύχτας δίπλα στο αναμμένο τζάκι στις ταβέρνες για καλό κρασί, δυνατά τσίπουρα, ζεστές σούπες, ζαρκάδι με μήλα και κάστανα και γλυκό καρυδάκι. Όποιο χωριό κι αν επιλέξεις, θα νιώσεις ευγνωμοσύνη που είναι χειμώνας και βρίσκεσαι εκεί που πρέπει. Εκεί όπου όλα λειτουργούν σαν σκηνές από ταινία με happy end.\nΑνάμεσα στα έλατα, η γκρίζα πέτρα του δεν μπορεί παρά να τραβήξει το βλέμμα. Στις δίχωρες Grand Suites βρίσκουμε country έπιπλα, μαρμάρινα μπάνια με υδρομασάζ, πρόσβαση στο διαδίκτυο και μπαλκόνι με θέα στα βουνά. Καθημερινά ζυμώνουν πέντε είδη ψωμιού, τα αυγά στο πρωινό είναι χωριάτικα, ενώ τα γλυκά του κουταλιού, τα κέικ και οι μαρμελάδες είναι σπιτικά (Περτούλι, τηλ.: 24340 91146, www.chatzigaki.gr).\nΤο παχύ στρώμα στις σουίτες του ακουμπά πάνω στο ξύλινο πάτωμα κι εμείς αποχωριζόμαστε τα βελούδινα σκεπάσματα μόνο για να χαλαρώσουμε στο μεγάλο υδρομασάζ του μπάνιου και να χουχουλιάσουμε μπροστά στο τζάκι. Θα επιστρέψουμε για τη χειροποίητη τυρόπιτα του πρωινού (Ελάτη, τηλ.: 24340 71270, www.koziakashotel.gr).\nΔώδεκα δωμάτια συνθέτουν τον δικό μας, μικρό παράδεισο με θέα τις ελατοσκέπαστες πλαγιές του Κόζιακα της Νότιας Πίνδου ή την Ελάτη. Τα δωμάτια είναι αφιερωμένα στην ντόπια αρχιτεκτονική παράδοση με πελεκητή πέτρα, ξύλο, υδρομασάζ και τζάκι. Τα καλά νέα είναι ότι δεν χρειάστηκε να τα αποχωριστούμε ούτε για να απολαύσουμε το πρωινό μας (Ελάτη, τηλ.: 24340 71777, www.mikriarktos.com.gr).\nΈνα αναπάντεχο ταξίδι στο χρόνο μέσα από τα δεκάδες αυθεντικά κειμήλια που συγκέντρωσε ο ιδιοκτήτης, τα οποία διηγούνται την ιστορία των τελευταίων 400 χρόνων της περιοχής. Επιλογή μας τα δωμάτια του δεύτερου ορόφου με τζάκι, ξυλόγλυπτα ταβάνια και μπαλκονάκι με θέα στα γύρω βουνά. Πρωινός μπουφές με τυριά παραγωγής τους και αυγά από τις κότες της πίσω αυλής (Περτούλι, τηλ.: 24340 91252).\nΟι Ιταλοί τα ονομάζουν πορτσίνι, αλλά εμείς βρήκαμε τα καλύτερα άγρια βασιλομανίταρα στα τραπέζια του εστιατορίου δίπλα σε ζουμερό αγριογούρουνο. Εξίσου δελεαστικό το ζαρκάδι με κάστανα και άγρια βατόμουρα (Ελάτη, τηλ.: 24340 71850, από €12 το άτομο).\nΔίπλα στο μαντεμένιο τζάκι, τιμήσαμε δεόντως τα μαγειρευτά της κυρίας Κικής. Δεν θα ξεχάσουμε το μοσχαράκι γάλακτος στο φούρνο με δαμάσκηνα, καρότα, κρεμμύδια και μπίρα, το ελάφι στιφάδο αλλά και το αγριογούρουνο με μήλα και κάστανα (Ελάτη, τηλ.: 24340 71201, €12 το άτομο).\nΑπό την μεγάλη τζαμαρία χαζεύουμε το χιονισμένο τοπίο του Περτουλίου, ενώ από το τραπέζι μας περνάνε αγριογούρουνο με δαμάσκηνα, ζαρκάδι κοκκινιστό με σταφίδες και ελάφι με αποξηραμένα φρούτα, όλα σε μεγάλες μερίδες από τα χέρια του Παναγιώτη. Το σπιτικό εκμέκ ρίχνει ιδανικά την αυλαία στο γεύμα δίπλα στο τζάκι (Περτούλι, τηλ.: 24340 91000, € 15 το άτομο).\nΣυμπαθητικό περιβάλλον κλασικής ορεινής ταβέρνας με σπιτικά μαγειρευτά και πολύ κυνήγι. Κρασί καμπερνέ και ρετσίνα χύμα (Περτούλι, τηλ.: 24340 91200, από €15 το άτομο).\n*Εφοδιαστείτε με σπιτικά γλυκά του κουταλιού, μαρμελάδες με μαύρη ζάχαρη ή μέλι, λιαστό τραχανά, χυλοπίτες, βότανα αλλά και βιβλία και χάρτες για την περιοχή από το Λίκνο. Αποτελεί και επίσημο κέντρο ενημέρωσης για την αρκούδα και τον λύκο της Πίνδου (Ελάτη, τηλ.: 24340 71826, www.likno.gr).\n*Πιείτε ένα από τα 38 είδη σοκολάτας παρέα με γλυκά του ταψιού και φοντί με ζεστή σοκολάτα και παγωτό από την μαμά του Γιώργου στο Κεχρί. Από την τζαμαρία του θα χαζέψετε όλη την περαντζάδα του σαββατοκύριακου (Ελάτη, τηλ.: 24340 71341).\n*Πιείτε τον καλύτερο cappuccino της περιοχής παρέα με τέλειο σουφλέ σοκολάτα από την Χαρά και τον Νίκο στην Κρύπτη. Το βράδυ ποτό υπό τους ήχους έντεχνης μουσικής (Ελάτη, τηλ.: 24340 71003).\n*Αγοράστε αρωματική ρίγανη και βασιλικό, χυλοπίτες και τραχανά από το Συνεταιρισμό Γυναικών Περτουλίου, που στεγάζεται σε ξύλινο κτίριο στο κέντρο του χωριού (τηλ.: 24340 91456).\nTags:Τρίκαλα Ελάτη Περτούλι διαμονή φαγητό τι να κάνω


Στα μέλη του ΣΑ η έκθεση του ΓΓ ΟΗΕ για ΟΥΝΦΙΚΥΠ | News\nNews Politics Στα μέλη του ΣΑ η έκθεση του ΓΓ ΟΗΕ για ΟΥΝΦΙΚΥΠ\n10.01.2019 14:20 Πολιτική SigmaLive\nΣήμερα ή το αργότερο αύριο αναμένεται να δοθεί στα μέλη του Συμβουλίου Ασφαλείας των Ηνωμένων Εθνών η έκθεση του Γ.Γ. του ΟΗΕ Αντόνιο Γκουτέρες, για την ειρηνευτική δύναμη των Ηνωμένων Εθνών στην Κύπρο (ΟΥΝΦΙΚΥΠ).\nΣύμφωνα με αναθεωρημένο πρόγραμμα των εργασιών του Συμβουλίου Ασφαλείας, που αναρτήθηκε στην ιστοσελίδα των ΗΕ, η Ειδική Αντιπρόσωπος του Γ.Γ. του ΟΗΕ στην Κύπρο και επικεφαλής της ΟΥΝΦΙΚΥΠ Ελίζαμπεθ Σπέχαρ θα ενημερώσει το Συμβούλιο Ασφαλείας των ΗΕ κατά τη διάρκεια συνεδρίας του στις 23 Ιανουαρίου.\nΕν όψει της μετάβασής της στη Νέα Υόρκη, η κ. Σπέχαρ, η οποία αναχωρεί από την Κύπρο το Σάββατο, θα έχει αύριο, Παρασκευή, χωριστές συναντήσεις με τον Πρόεδρο της Δημοκρατίας Νίκο Αναστασιάδη και με τον Τ/κ ηγέτη Μουσταφά Ακιντζί. Η συνάντησή της με τον Πρόεδρο Αναστασιάδη έχει προγραμματιστεί για τις 11 το πρωί και με τον κ. Ακιντζί για τις 3 το απόγευμα.


Τιμήθηκαν από το Δήμο δύο φιλότιμοι εργαζόμενοι - Δημοκρατική της Ρόδου\n22 Αυγούστου 2014 8:48 μμ | news room\nΤην προσφορά και το φιλότιμο δύο εργαζομένων στις Διευθύνσεις Καθαριότητας και Πρασίνου τίμησε χθες η δημοτική αρχή.\nΗ σεμνή τελετή πραγματοποιήθηκε στο γραφείο του δημάρχου κ. Στάθη Κουρουρνά.\nΣυμμετείχαν ο δήμαρχος Ρόδου, ο νέος δήμαρχος κ. Φώτης Χατζηδιάκος, ο αντιδήμαρχος Καθαριότητας κ. Γιάννης Περδίκης, ο δημοτικός σύμβουλος κ. Βασίλης Ψυλλάκης, ο πρόεδρος της ΔΕΣ ΡΟΔΑ κ. Δημήτρης Καρατζιάς, ο προϊστάμενος της Διεύθυνσης Καθαριότητας κ. Νίκος Ρόδης, ο εντεταλμένος δημοτικός σύμβουλος κ. Ηλίας Μπούκλας και υπηρεσιακοί παράγοντες.\nΤιμήθηκαν για την προσφορά τους στο Δήμο ο κ. Κυριάκος Καρεκλάς, που εργάζεται στη Διεύθυνση Καθαριότητας και η κ. Δέσποινα Παντελάκη, η οποία απασχολείται στη Διεύθυνση Πρασίνου.\n«Τιμούμε δυο υπαλλήλους που απασχολούνται σε δυο κρίσιμες υπηρεσίες. Η συντριπτική πλειοψηφία των εργαζομένων μοχθεί.\nΧρειάζεται προσπάθεια και μεράκι για να έχουμε την πόλη σε κατάσταση που να αξίζει στην αίγλη της. Είμαστε σε καλύτερη θέση από ό,τι πριν δύο χρόνια. Με τον έπαινο που δίνουμε στον κ. Κυριάκο Καρεκλά και στην κ. Δέσποινα Παντελάκη, δείχνουμε την εκτίμησή μας για τον αγώνα τους. Στο πρόσωπό τους αναγνωρίζονται οι προσπάθειες όλων», δήλωσε ο κ. Στάθης Κουσουρνάς.\n«Στη δύσκολη συγκυρία που περάσαμε, εξαιτίας των προβλημάτων της χώρας, ακούστηκαν και πολλά αρνητικά σχόλια. Είναι θετικό να υπάρχουν ακόμη φιλότιμοι εργαζόμενοι που δεν σκέπτονται το χρόνο, που ξοδεύουν στην εργασία τους. Οι δύο εργαζόμενοι αξίζουν τους επαίνους. Συγχαρητήρια στους βραβευόμενους, στο δήμαρχο και στους αντιδημάρχους, που ξέρουν να ξεχωρίζουν και να τιμούν», δήλωσε ο νέος δήμαρχος κ. Φώτης Χατζηδιάκος.\n«Είναι μεγάλη τιμή για την αντιδημαρχία, που διαθέτει δύο εργαζόμενους με τόσες αρετές. Υπάρχουν ακόμη υπάλληλοι «παντός καιρού» που δεν φείδονται κόπων και χρόνου. Σας εύχομαι να συνεχίσετε με τον ίδιο ζήλο. Εύχομαι ο νέος δήμαρχος να μεγαλώσει το αντικείμενο της αντιδημαρχίας. Ο άνθρωπος που θα τεθεί επικεφαλής θα πρέπει να εργαστεί πολύ», δήλωσε ο αντιδήμαρχος Καθαριότητας κ. Γιάννης Περδίκης.\n«Δίνω συγχαρητήρια και στους δύο εργαζόμενους, που μοχθούν τόσο πολύ για το Δήμο Ρόδου», δήλωσε ο κ, Δημήτρης Καρατζιάς.\n«Στο πρόσωπο των δύο εργαζόμενων τιμούμε όλο το προσωπικό μας, που μάχεται», δήλωσε ο δημοτικός σύμβουλος κ. Βασίλης Ψυλλάκης.\n«Όλο το προσωπικό του Δήμου είναι καλό και φιλότιμο. Και η νέα δημοτική αρχή να κάνει το ίδιο», δήλωσε ο κ. Ηλίας Μπούκλας.\n«Ευχαριστώ πολύ. Να σας έχει ο Θεός καλά. Ευχαριστώ τον δήμαρχο κ. Στάθη Κουσουρνά και τη σύζυγο του Βούλα, τον κ. Δημήτρη Καρατζιά, τον κ. Ηλία Μπούκλα και τον κ. Βασίλη Ψυλλάκη, που μου στάθηκαν τόσο», δήλωσε ο κ. Καρεκλάς.


Element Αισθητική: Maharishi Ayurveda® Original\nΣτα Element επιμένουμε στη γνησιότητα, η οποία αποτελεί μία από τις ιδρυτικές αρχές μας. Όσοι αναγνωρίζουν το παραπάνω σήμα κατανοούν το πόσο πολύ επενδύουμε σε αυτή!\nΟι αγιουρβεδικές θεραπείες επιβάλουν έναν ενδελεχή έλεγχο πριν από την έναρξη της θεραπείας για την ταυτοποίηση του ιδιοσυγκρασιακού τύπου του επισκέπτη. Αυτόν τον ιδιοσυγκρασιακό τύπο, η Ayurveda τον αναλύει σε 3 dosha (ενεργειακά συστατικά) και τον ονομάζει prakriti. Ο τύπος αυτός θα αποτελέσει οδηγό για όλες τις θεραπευτικές επιλογές και συμβουλές που θα δοθούν στον επισκέπτη αυτό. Το αγιουρβεδικό μασάζ υπόκειται και αυτό σε συγκεκριμένες οδηγίες βάσει prakriti κι επομένως αλλάζει τόσο ως προς τη μάλαξη όσο και ως προς το έλαιο που θα χρησιμοποιηθεί. Άλλο έλαιο χρησιμοποιούμε για παράδειγμα όταν σκοπός μας είναι η ενεργοποίηση του μεταβολισμού, κι άλλο έλαιο χρησιμοποιούμε όταν θέλουμε να κατευνάσουμε ένα μεταβολισμό που πάσχει από υπερδιέγερση και αϋπνίες.\nΣκοπός της Ayurveda είναι να φέρει την ισορροπία τόσο στο σώμα όσο και στο πνεύμα. Στην Ayurveda δε σβήνουμε τη φωτιά, δεν προκαλούμε ακινησία και ύπνο, δεν μπλοκάρουμε τη ροή της ενέργειας. Αντιθέτως ελέγχουμε όλα τα παραπάνω ώστε να επιτευχθεί η απόλυτη συνέργεια μεταξύ τους και το αποτέλεσμα είναι πάντα θεαματικό!\nΤο μασάζ είναι ένα μόνο βήμα για την επίτευξη της φυσικής ισορροπίας. Η Ayurveda είναι τρόπος ζωής.\nΓια να μπορέσουμε να πετύχουμε όλα τα παραπάνω, χρειάζεται απόλυτη ακρίβεια τόσο ως προς τα πρωτόκολλα εφαρμογής, όσο και ως προς τα υλικά. Η Maharishi Ayurveda αποτελεί παγκόσμιο σημείο αναφοράς στα αγιουρβεδικά θεραπευτικά υλικά και όσοι ασχολούνται με την Ayurveda το γνωρίζουν πολύ καλά αυτό. Στα Element χρησιμοποιούμε έλαια μασάζ Maharishi Ayurveda® αποδεικνύοντας για άλλη μία φορά το σεβασμό μας τόσο στις αγιουρβεδικές επιστήμες, όσο και στους επισκέπτες μας, αφού τους προσφέρουμε για άλλη μία φορά ό,τι καλύτερο σε ποιότητα και γνησιότητα.\nΜπορείτε να κλείσετε το αγιουρβεδικό μασάζ σας τηλεφωνικά, στο 2811 11 8101 ή online, στο www.goelement.gr/book-online, με τον κωδικό Art of Life. Διάρκεια 2 ώρες.\nΓια όλες τις ηλεκτρονικές υπηρεσίες μας (ραντεβού, ενημέρωση, προσφορές κλπ) μπορείτε να κατεβάσετε την εφαρμογή μας από το Google Play.\nΑναρτήθηκε από Yannis Kapnidis στις 3:21 π.μ.\nΕτικέτες αισθητική, Ηράκλειο, μασάζ, ayurveda, Element